21 октябр 2020, Тошкент вақти: 12:14\nУчасткада “ҳей” дейдиган Устоз йўқ. Тилнинг эгаси йўқ. Инжиқ муҳаррирлар синф сифатида қирилиб битгандай. Улар ўрнини аксилмуҳаррирлар эгаллаган: “бу ҳақда” деб ёзсанг, “бу ҳақИда” деб, “5 та парта” деб ёзсанг, “5 та парталар” деб “ўнглайди”. Неча йилки, ўзбекда “одам” йўқ, “киши” йўқ, “кимса” йўқ, “инсон” бор!\n“Фаррошлик билан кун кўрадиган бир инсонни биламан, кеча у бизникига ташриф буюрди”га ўхшаган гапда ҳеч ким ғализлик кўрмай қўйганига анча бўлди.\nБу масалада танқиддан ҳоли нашр йўқ. Озодлик ҳам ўша томорқада баъзи бир тажрибаларини ўтказиб ётибди. Масалан, кейинги бир-икки йилдан бери “фуқаро” ўрнига “ватандош”ни ишлатаяптики, яқинда бунинг учун ижтимоий тармоқларда “урилдик” ҳам.\nУрувчилар, афтидан, дунёни олдин рус тилида идрок қилиб, кейин ўзбекчага ўгирадиганлар шекилли, улар “ватандош” сўзини ва бу сўзнинг бошқа барча шаклларини рус тилига таржима қилиб, “рус тилида бундай дейилмайди”, деб хулоса қилишибди.\nРус тилида бундай дейилмаса, бизга нима қайғу?!\nНима учун она тилимиздаги у ёки бу сўз, сўз бирикмаси ёки сўз шаклининг тўғри-нотўғрилигини рус тили қозонига солиб аниқлашимиз керак?\nҚаердан пайдо бўлди бундай ноқислик комплекси? Аниқроғи: қачон қутуламиз бундай ноқислик комплексидан?\n“Ватандош”дан кулган ватандошларнинг мантиғидан келиб чиқадиган бўлсак, русча эквиваленти йўқ сўзларимиздан воз кечишимиз керакми? Масалан, “чимилдиқ”дан...\nГапни шу ерда тўхтатсак ҳам бўлаверарди.\nЛекин нега “фуқаро” ўрнига “ватандош”ни ишлата бошлаганимизни изоҳлаш зарурати бордай.\nШуни айтиш керакки, фуқаро сўзи мустақиллик йилларида расмий мақом олгунига қадар ҳам бадиий адабиётда, даврий матбуотда баъзан ҳозирги маъносида ишлатилган.\nЛекин бу сўз республика учун эмас, монархия учун хос сўздир. Фуқаро подшоҳнинг қўл остидаги халқдир.\nЯъни “фуқаро” – “оддий, қашшоқ, қора халқ вакили” – унда сиёсий ҳуқуқлар у ёқда турсин, умуман ҳеч қандай ҳуқуқ йўқ. "Фуқаро” – “фақир”нинг – “камбағал, қашшоқ, муҳтож”нинг кўплигидир (“Ўзбек тилининг изоҳли луғати”, Тошкент, 2008).\n“Фуқаро” сўзининг бу таҳқирли маъноларини луғатдан қатрон қилиш мумкиндир, лекин уларни миллат шууридан ўчириб бўлмайди.\nЭсланг, Сиз ҳам бу ҳақда ўйлагансиз. Шу мавзудаги баҳс-гурунгларда қатнашгансиз.\nКўпчилик, ҳар ҳолда, шу масалани ўйлайдиганлар “камбағал, қашшоқ, муҳтож” эмас, балки қадри баланд, турмуши фаровон, мағрур кишилар бўлишни, подшоҳнинг ҳукмини кутиб яшайдиган қора халқ эмас, давлат сиёсатига таъсир ўтказа оладиган кишилар бўлишни истайди.\nШу истакдан пайдо бўлди Озодликда “фуқаро”ни “ватандош”га алмаштириш фикри. Озодлик бу сўзни ўйлаб топмади. Ўзбекнинг ўзида бор бу сўз. Фақат янги маъносини, туркларда бор маъносини улардан олди-қўйди.\nОлди-қўйдию лекин “шу сўз - энг тўғри сўз”, деган иддаоси ҳам йўқ Озодликнинг. Чунки унинг ўзида тўла ишонч йўқ бу сўз энг мақбул сўз эканлигига.\nЧунки “ватандош”даги “дош” қўшимчаси давлат билан фуқаро ўртасидаги эмас, балки “синфдош”, “курсдош” каби фуқаро билан фуқаро ўртасидаги боғлиқликни билдиради. Қолаверса, “ватандош” сўзини баъзи шаклларда, баъзи сўз бирикмаларида ишлатиш ҳам табиийликдан йироқ бўлмоқда.\nОзодликчиларда “фуқаро”ни “ватандош”га айлантириш фикри Ўзбекистонда Умид фасли бошланаётган паллада ўйлаб кўришга даъват сифатида пайдо бўлди.\nБу Фасл Даврга айланадими ёки Никита Хрушчевнинг Оттепелидай тарихдаги бир ёрқин саҳифагина бўлиб қоладими– башорат қилиш қийин.\nЛекин факт шуки, ҳозирча бу Фасл давом этаяпти. Ҳар соҳа ислоҳ бўлаяпти. Шундай экан, Ўзбек Тили Боғиниям ислоҳ қилиш, Томорқасини тозалаш фурсати етгандир?\nЁза-ёза, ёзганларимдан баландпарвоз оҳанглар янграй бошлаганини сезиб турибман, маъзур тутинг мени.\nБиламан, чорак аср баландпарвоз шиорлар билан яшадингиз, чарчадингиз.\nЛекин бугун мен тилга олган, шу кунда “фуқаро” сўзи билан аталаётган тушунчани айнан баландпарвоз сўз билан алмаштириш зарур.\nФақирлар баланд парвоз қилолмайди!


toshkent.uz Toshkent.Uz - Тинчлигимиз - Бойлигимиз Узб\nПтн 12:18 Шавкат Мирзиёев: ҳар бир лойиҳа ўз вақтида ва сифатли амалга оширилиши керак\nЧтв 09:59 Табиат қучоғига талпининг\nСрд 09:41 25-27 май кунлари мамлакатимиз бўйлаб анъанавий «Китоб байрами» ўтказилади\nБобомуродов Миршод Мехриддинович Савол: Ассалому алайкум! Мен Миршод Мехриддинович, Олмазор туманида яшайман. Бизнинг кўп қаватли уйда томидан чакка ўтиш ҳолати жуда кучайган. Охирги 2 йил давомида ҳар киш-баҳор мавсумида 9 ва ҳатто 8 қаватларда жойлашган хонадонда томдан чакка ўтиши кузатилмоқда. 2013 йил август ойида 32-уй фаоллари томонидан қурилиш материаллари сотиб олиниб, ТЧСЖ томонидан "таъмирлаб" берилди. Ушбу ҳолат бўйича баённома ва тилхат мавжуд. Аммо олиб борилган жорий таъмир ишлари тегишлича қилинмасдан – сифатсиз бажарилган. Сўзимизнинг исботи сифатида юқорида фото файллар илова қилинди. Ушбу уйда яшовчи фуқаролар томдаги муаммо юзасидан бир неча маротаба оғзаки ТЧСЖга мурожаат этган. Шунга қарамасдан ТЧСЖ раҳбарияти бу ишга масъулият билан ёндашмади ва ушбу аянчли ҳолат бугунги кунга кадар давом этмоқда. Юқоридагидек келиб чиққан холда, 32-уй фуқаролари ушбу муаммони ечимида амалий ёрдам беришингизни сўрайди.\nҚўшилди: 16. 05. 2017\nҚўшилди: 12. 01. 2017\nТинчлигимиз - бойлигимиз Мустaқиллигимизнинг дaстлaбки кунлaридaн бoшлaб жaмиятимиздa бaрқaрoрликни тaъминлaш, фуқaрoлaримизнинг тинчлиги вa oсoйиштaлигини aсрaш ҳaл қилувчи вaзифaлaрдaн биригa aйлaнди. Шу ҳaқдa сўз юритгaндa, инсoннинг энг устувoр вa муқaддaс ҳуқуқлaридaн бири бу–тинч яшaш ҳуқуқидир. Дaвлaт вa жaмиятнинг бурчи aнa шу ҳуқуқни бaрчa қoнуний вoситaлaр билaн кaфoлaтлaб бeришдир. Бу ҳуқуқни aмaлгa oшириш–дaвлaт вa жaмиятни дeмoкрaтлaштиришнинг энг муҳим шaртидир. Дeмoкрaтиянинг инсoнпaрвaрлиги ҳaм шу билaн бeлгилaнaди, дeгaн фикрлaрини янa бир бoр эслaш жoиз.\nМaмлaкaтимиздa ҳукм сурaётгaн тинчлик вa oсoйиштaлик, мeҳр-oқибaт, ўзaрo ҳурмaт, миллaтлaрaрo тoтувликни кўз қoрaчиғидeк aсрaш энг кaттa вaзифaлaримиздaндир. Бинoбaрин, йигирмa беш йиллик мустaқил тaрaққиётимиз йўлидa элу юртимиз бoшдaн кeчиргaн oғир синoвлaрни ёддaн чиқaрмaслигимиз, мустaқиллигимизни, тинч-oсoйиштa ҳaётимизни aсрaш учун ҳaр биримиз дoимo курaшиб яшaшимиз лoзимлигини aлoҳидa тaъкидлaш кeрaк.\nАгaр биз бугунги ҳaётимизгa, бунёдкoрлик ишлaримизгa, эришaётгaн ютуқлaримизгa тўғри бaҳo бeрмaсaк, улaрнинг қaдригa eтмaсaк, ҳушёрлигимизни йўқoтиб, турли тaҳдидлaрни, тинч турмушимизгa, xaвфсизлигимизгa рaxнa сoлишгa уринaётгaн, oёқ oстидaн чиқaётгaн ҳaр xил бaлo-қaзoлaрни пaйқaмaй-сeзмaй қoлишимиз мумкин.\nДунё мaфкурaлaр курaши мaйдoнигa aйлaнгaн ҳoзирги зaмoндa инсoн oнгу тaфaккурини зaбт этиш учун бўлaётгaн ҳaрaкaтлaргa бeпaрвo қaрaш мумкин эмaс. Муқaддaс Вaтaнимиз тинчлиги вa фaрoвoнлигини, xaлқимиз ҳaмжиҳaтлигини янaдa мустaҳкaмлaш учун ҳaммaмиз, ҳaр биримиз дoимo ҳушёр, oгoҳ бўлмoғимиз, бугунги тинч-oсoйиштa кунлaрнинг қaдригa eтиб, уни кўз қoрaчиғидeк aсрaшимиз дaркoр.\nМиллaтимиз тaбиaтигa xoс мeҳр-oқибaт, aҳиллик, ўзaрo ҳурмaт сингaри xислaтлaрнинг жaмиятимиздaги ўрнини янaдa мустaҳкaмлaб, улaрни ёш aвлoд oнги вa қaлбигa сингдириш эртaнги кунимиз янaдa чaрoғoн бўлишининг, эзгу мaқсaдлaримиз ижoбaтининг муҳим мeзoнидир. Шу бoис элу юртимизнинг энг буюк бoйлиги бўлгaн тинчликни мустaҳкaмлaш, уни дoимo aсрaш ҳaр биримизнинг фуқaрoлик, фaрзaндлик бурчимиздир.\nЎзбекистон Республикаси Ташқи сиёсий фаолият концепциясида мамлакатимиз “тинчликсевар сиёсат юритади ва ҳарбий-сиёсий блокларда иштирок этмайди”, деб аниқ-равшан баён қилинган. “Ўзбекистон қўшни давлатлардаги қуролли можароларга ва кескинлик ўчоқларига тортилишининг олдини олиш юзасидан барча зарур чора-тадбирларни кўради, шунингдек, ўз ҳудудида хорижий давлатларнинг ҳарбий базалари ва объектлари жойлаштирилишига йўл қўймайди”, дея таъкидланади.\nXaлқимиз юрт тинчлигини улуғ нeъмaт, қут-бaрaкa, тaрaққиёт гaрoви, ўз oрзу-интилишлaри, эзгу ниятлaри рўёбининг муҳим кaфoлaти дeб билиши, ҳaр дoим дуoгa қўл oчгaндa Ярaтгaндaн элу юртимизгa тинчлик-oмoнлик, яxшилик вa тўкинлик сўрaб, эзгу ният қилиши зaмиридa ҳaм aнa шундaй чуқур мaзмун мужaссaм.\n Шавкат Мирзиёев: ҳар бир лойиҳа ўз вақтида ва сифатли амалга оширилиши керак\n474 маҳаллар бўйича маълумотлар базаси\nТабиат қучоғига талпининг\nИшонч телефонларига аҳоли ва тадбиркорлар томонидан тушган мурожаатлар сони Ҳолати\nI – Чорак 2017 - йил\nII – Чорак 2017 - йил III – Чорак 2017 - йил IV – Чорак 2017 - йил Кирувчи


Мардлар майдонда синалади... | O'zLiDeP\nБундай синовли кунлар ҳам бир кун тарихда қолар. Бутун жаҳон, шу жумладан бизнинг халқимиз ҳам шундай таҳликали синовларни бошидан ўтказаётган бир пайтда биз ўзимизни қандай тутяпмиз? Бугун уйда қолиш учун давлатимиз томонидан барча шароитлар яратилган. Коронавирус инфекциясининг тарқалишини олдини олиш борасида кўплаб амалий ишлар олиб борилмоқда. Кўзга кўринмас душман дунёни яширинча маҳв этмоқда...\nБугунги кунда бутун дунёда касаллик туфайли вафот этганлар, ушбу инфекцияни ўзига юқтирганлар сони кундан-кунга ортиб бормоқда. Карантин даврида ўз хизмат фаолиятини олиб бориб, халқимиз соғлиги йўлида тинмай меҳнат қилаётган шифокорларда, ҳарбийларда, тинчлик посбонларида тиним йуқлиги барчамизга маълум. Бизчи? Маданиятли, тушунган, сабру қаноатли халқимиз карантин қоидалари бўйича ўрнатилган барча тартиб қоидаларга риоя қилган ҳолда ўз уйларида, оилалари бағридалар. Ҳар бир лаҳзадан тунумли фойдаланиб фарзандларига дарс тайёрлашда ёрдам бермоқдалар, уларга ҳар хил касб-ҳунарларни эгаллашларида, боғдорчилик, деҳқончилик ишларини ўрганишларида ҳар жиҳатдан кўмашлашмоқдалар, зеро шоир айтганидек:\nУмрнинг ҳар дами ғанимат.\nАммо гуруч курмаксиз бўлмаганидек, тартибга риоя қилмаётганлар ҳам учраб турибди. Ўйда ўтириш ўрнига тартиб-интизомни бузиб, касаллик бӯйича рақамларни янада кўпайтирмоқдалар-ки, бу жудаям ачинарли ҳолатдир.\nМуҳтарам Президентимизнинг жон куйдирганлари, ҳатто кам таъминланганлар, қийналганларга инсонпарварлик ёрдами кўрсатилаётган бир пайтда, биздан бори йўғи уйда қолишимиз сўралмоқда холос\nКоронавирусга чалиниб касалланганлар сони борган сари рақамларда ошиб боряпти.Ҳеч бўлмаса, уйда қолиб, ҳукуматимизга ёрдам берайлик. Тартиб-қоидаларга риоя қилган ҳолда ўзимизнинг маданиятли халқ эканимизни унутмайлик.\nТӯғри, мардлар майдонда синалади! Лекин бугун майдон мардлар учун ўз хонадони эмасми?!\nҲурматли ватандошлар! Оиламиз, халқимиз, миллатимиз, қолаверса инсоният келажагини сақлаб қолиш учун барчамиз аҳиллигимиз, ҳамжиҳатлилигимиз, интизомлилигимизни кўрсатган ҳолда «Хавфсиз карантин – оила даврасида!» шиори остида уйда қолайлик!\nўрни ва мавқеини ошириш бўлими Етакчи консультанти


БОБОРАҲИМ МАШРАБ – uychinoma.uz\nШоир ва мутафаккир Машраб Бобораҳим Мулла Вали ўғли 1640 йилда Наманган шаҳрида туғилган. Унинг, «Девони Машраб», «Девонаи Машраб», «Эшони Машраб», «Ҳазрати шоҳ Машраб» номлари остида халқ орасида қўлёзма ва тошбосма шаклида тарқалган қиссаларда шоирнинг ҳаёт йўли ва ижодий фаолияти баён этилган.\nМашраб отадан ёш етим қолади, оиланинг моддий қийинчиликлари янада ортади. Онаси ип йигириб, тирикчилик ўтказади. Машраб дин асослари ва фалсафадан яхши хабардор бўлган Сўфи Эшон Мулла Бозор Охунд хўжа Убайдулло қўлида диний таълим олади. Суфий тариқатлар бўйича билимини оширади, форсий тилни ўрганади. Тахминан 1665 йилларда Мулла Бозор Охунд тавсиясига кўра, ўша замонда катта обрўга эга бўлган йирик дин арбоби қашқарлик Ҳидоятулло Офоқ Хожа эшон ҳузурига боради.\nМашраб деярли 40 йиллик умрини доимий сафарда, турли ўлкаларда дарбадарликда ўтказади. Қўнимсиз ҳаётга юзланган шоир, асосан, ижодий иш билан шуғулланади. Оддий халқнинг қашшоқ ҳаёти, зулму ситам остидаги оҳу ноласи шоир қалбини ларзага солади: «Дили тиғи ситамдин пора бўлғон халқни кўрдум»…\nМашраб асарлари чуқур ижтимоий йўналишга эга бўлиб, ўша давр ҳаёти, жамиятдаги воқеа-ҳодисалар билан чамбарчас боғлиқ. Хусусан, у баъзи руҳонийларнинг кирдикорлари ва ҳийлагарликларини фош этади, текинхўр мулкдорлар ва жоҳил амалдорларнинг зўравонлик фаолиятларини танқид қилади.\nШоир қўнимсиз ҳаётининг сўнгги манзили Балхда ҳоким, табақа ва мутаассиб шайх-муллалар Машрабни жисман йўқотиш пайига тушадилар. Шу тескаричи гуруҳларнинг расмий фатвоси ва Маҳмудбей қатағоннинг ҳукми билан 1711 йилда Балхда дорга осилади.\nМашраб қолдирган бадиий мерос ҳажм ва жанрлар ва бизгача маълум асарлари Машрабнинг фавқулодда ноёб истеъдод эгаси эканлигидан далолат беради. Машраб ижоди шеъриятнинг янада кенгроқ ижтимоий мазмун ва жанговар руҳ касб этишида, адабиётдаги халқчиллик ва дунёвийликнинг чуқурлашувида, лирик турларнинг такомиллашувида бадиий санъатнинг моҳиятан инсон қадри-шарафи ва маънавий камолотини улуғлашга, эзгулик ва гўзалликни мадҳ этишга бағишланган шеърий меросида ғазал, мустазод, мурабба, мухаммас, мусаддас, мусабба, маснавий, рубоий, таърих каби жанр турларида битилган етук намуналарни учратамиз.\nРеспублика Маънавият ва маърифат маркази Янгиқўрғон тумани бўлинмаси раҳбари.


12 ноябрь куни Экология қўмитаси мутасаддилари иштирокида матбуот анжумани ўтказилди. Kun.uz мухбири хабарига кўра, тадбирда 4-8 ноябрь кунлари Тошкент шаҳри ва вилоятига ёпирилган чанг бўрони пайтида қўмитанинг ҳолатни юмшатиш борасидаги «ҳаракатсизлиги» масаласи ҳам кўтарилган.\nЖумладан, «ўша куни чангдан ташқари ҳаво жуда қуруқ ҳам эди. Нега қўмита вакиллари бу пайтда шаҳардаги фаввораларни тўлиқ ёқиш ва дарахтларни ювиб чиқиш каби чораларни кўрмади», дея савол қўйди журналистлар.\nСаволга қўмита бошқарма бошлиғи Ўлмас Собиров жавоб берди.\n«4 ноябрь куни Урал ва Волга бўйидан келган совуқ шамол Бухоро, Самарқанд, Навоий ва Жиззах вилоятларидан Қозоғистон ҳудудига ўтиб, у ердаги қумли чанг бўронларини қўшиб яна бизнинг ҳудудларга олиб келди ва Тошкент осмонида туриб қолди.\nБундай чанг бўронига у шаклланган ҳудудларда чангни тутиб қоладиган шароит йўқлиги, жумладан, ҳудуднинг асосан адирликлардан иборатлиги ва ўсимликларнинг камлиги сабаб бўлди.\nБу ҳақда гапирганда, унинг табиий ҳолат эканини ҳам эътибордан қочирмаслик керак. Бу Марказий Осиё, Хитой, Жанубий Америкадан тортиб Австралияда ҳам кўп учраб турадиган ҳолат ҳисобланади.\nБу ҳолатда фаввораларни ёққанингиз билан ўсимликлар устида чанг ўтириб қолган бўлади. Бу тўлиқ эмас. Бу ерда қум, тупроқ кўчишларининг олдини олиш учун Орол ва адирлик ҳудудларида ўсимлик экишни кўпайтириш керак», – деди Собиров.\nЖиззахда атрофи бетонланган дарахтлар. Экопартия экоқўмитани танқид қилди, кўчатлар бошқа жойга кўчирилди\n18:44 / 04.12.2021\nЖиззахда йўл бўйидаги 75 туп дарахтнинг атрофи бетонлаб ташланди


Жаҳон кино юлдузларининг Тошкент халқаро кинофестивалига ташриф буюриши кутилмоқда - 24.08.2021, Sputnik Ўзбекистон\n“Ипак йўли дурдонаси” XIII Тошкент халқаро кинофестивалининг махсус ишчи гуруҳи ўз иш фаолиятини бошлади. 24.08.2021, Sputnik Ўзбекистон\nТОШКЕНТ, 24 авг – Sputnik. Бугун “Ипак йўли дурдонаси” ХIIIТошкент халқаро кинофестивали ишчи гуруҳи – штаби ўз фаолиятини бошлади. Унинг тўлақонли фаолият юритиши учун “Ўзбекфильм” киноконцернида алоҳида павильон ташкил этилган, деб хабар қилмоқда Sputnik мухбири.Агентлик матбуот хизмати маълумотларига кўра, Тошкент фестивалининг тарихи синчиклаб ўрганиб чиқилган – ўша пайтда қандай тадбирлар ўтказилган, қандай ўзига хосликлар бўлган – ва буларнинг барчаси 28-сентябрь – 3-октябрь кунлари бўлиб ўтадиган фестивальда янги кўринишда акс этади.Фестиваль кун тартиби ниҳоятда тиғиз, шу сабабли анжуман доирасидаги ижодий тадбирлар анча олдинроқ бошланади. Мисол учун, 6-30 сентябрь кунлари “Адиблар хиёбони” туркумидаги фильмлар намойиши бўлиб ўтади.“Дунё киноси янги Ўзбекистонда” ёш киноижодкорлар фестивалида иштирок этиш учун шу пайтга қадар 2000 та фильм тақдим этилди. Ишчи гуруҳ уларни кўриб чиқишни бошлади.Яна бир қизиқарли тадбир – “Кино 5 кунда” деб номланади. Унга кўра, ҳар бири тўрт кишидан иборат ижодий гуруҳлар Ўзбекистоннинг тарихий ва эътиборга молик масканларига юборилади. Улар беш кун давомида фильм яратиб, ҳайъат ҳукмига ҳавола этади. Бу йўналиш ҳам хорижликларда кучли қизиқиш уйғотяпти.“Мазкур кино байрами ёшлар учун улкан маҳорат мактаби вазифасини ўтайди. Ёшлар мен ҳам фестивальда қатнашсам, деб орзу қилади, шунга интилади”, - дейди таниқли кинорежиссёр Ҳилол Насимов.Кўпчиликни қизиқтирган саволлардан бири – фестивалга жаҳон кино юлдузлари ҳам ташриф буюрадими? Агентлик бош директорининг сўзларига кўра, бугунги кунда машҳур ижодкорларнинг иштироки бўйича бир қанча келишувларга эришилган, яна айримлари билан музокаралар давом этмоқда.Фестиваль доирасида энг аҳамиятли воқеалардан бири 1 октбрь куни бўлиб ўтиши кутилаяпти – шу куни Бутунроссия давлат кинематография институти филиалининг очилиш маросими ўтказилади. Дарвоқе, фестивалда россиялик киноижодкорлар ҳам бир нечта фильм билан иштирок этади.Бугунги кунда киноанжуман дастуридан ўрин олган картиналарни ўзбекчалаштириш ишлари давом этмоқда. Улар нафақат пойтахтда, балки Республиканинг барча ҳудудларида намойиш этилади. Шу мақсадда 30-сентябрь куни Тошкентда ва вилоятларда ўнга яқин янги кинотеатрлар очилади.\nфестивал, фильм, ўзбекистон кинематография агентлиги\n© SputnikНачал работать штаб рабочей группы Ташкентского международного кинофестиваля\n“Ипак йўли дурдонаси” XIII Тошкент халқаро кинофестивалининг махсус ишчи гуруҳи ўз иш фаолиятини бошлади.\nТОШКЕНТ, 24 авг – Sputnik. Бугун “Ипак йўли дурдонаси” ХIIIТошкент халқаро кинофестивали ишчи гуруҳи – штаби ўз фаолиятини бошлади. Унинг тўлақонли фаолият юритиши учун “Ўзбекфильм” киноконцернида алоҳида павильон ташкил этилган, деб хабар қилмоқда Sputnik мухбири.\n“Бугунги тадбир баҳона турли ташкилотларнинг ижодий кучларини бирлаштиришни ният қилганмиз, - дейди Ўзбекистон Кинематография агентлиги бош директори Фирдавс Абдухолиқов. - Биз ушбу киноанжуманни юқори даражада ўтказишимиз лозим, чунки жуда кўп хорижлик ижодкорлар, Тошкент фестивалининг илгариги иштирокчилари ҳам шундай истак билдиришаяпти – токи эски анъаналар янги шаклда давом этсин”.\nНачал работать штаб рабочей группы Ташкентского международного кинофестиваля\nАгентлик матбуот хизмати маълумотларига кўра, Тошкент фестивалининг тарихи синчиклаб ўрганиб чиқилган – ўша пайтда қандай тадбирлар ўтказилган, қандай ўзига хосликлар бўлган – ва буларнинг барчаси 28-сентябрь – 3-октябрь кунлари бўлиб ўтадиган фестивальда янги кўринишда акс этади.\nФестиваль кун тартиби ниҳоятда тиғиз, шу сабабли анжуман доирасидаги ижодий тадбирлар анча олдинроқ бошланади. Мисол учун, 6-30 сентябрь кунлари “Адиблар хиёбони” туркумидаги фильмлар намойиши бўлиб ўтади.\n“Дунё киноси янги Ўзбекистонда” ёш киноижодкорлар фестивалида иштирок этиш учун шу пайтга қадар 2000 та фильм тақдим этилди. Ишчи гуруҳ уларни кўриб чиқишни бошлади.\nЯна бир қизиқарли тадбир – “Кино 5 кунда” деб номланади. Унга кўра, ҳар бири тўрт кишидан иборат ижодий гуруҳлар Ўзбекистоннинг тарихий ва эътиборга молик масканларига юборилади. Улар беш кун давомида фильм яратиб, ҳайъат ҳукмига ҳавола этади. Бу йўналиш ҳам хорижликларда кучли қизиқиш уйғотяпти.\n“Мазкур кино байрами ёшлар учун улкан маҳорат мактаби вазифасини ўтайди. Ёшлар мен ҳам фестивальда қатнашсам, деб орзу қилади, шунга интилади”, - дейди таниқли кинорежиссёр Ҳилол Насимов.\nКўпчиликни қизиқтирган саволлардан бири – фестивалга жаҳон кино юлдузлари ҳам ташриф буюрадими? Агентлик бош директорининг сўзларига кўра, бугунги кунда машҳур ижодкорларнинг иштироки бўйича бир қанча келишувларга эришилган, яна айримлари билан музокаралар давом этмоқда.\n“Лекин ҳозирча уларнинг кимлиги сир бўла қолсин, вақти келганда, албатта ошкор қилинади”, - деди Фирдавс Абдухолиқов.\nФестиваль доирасида энг аҳамиятли воқеалардан бири 1 октбрь куни бўлиб ўтиши кутилаяпти – шу куни Бутунроссия давлат кинематография институти филиалининг очилиш маросими ўтказилади. Дарвоқе, фестивалда россиялик киноижодкорлар ҳам бир нечта фильм билан иштирок этади.\nБугунги кунда киноанжуман дастуридан ўрин олган картиналарни ўзбекчалаштириш ишлари давом этмоқда. Улар нафақат пойтахтда, балки Республиканинг барча ҳудудларида намойиш этилади. Шу мақсадда 30-сентябрь куни Тошкентда ва вилоятларда ўнга яқин янги кинотеатрлар очилади.


Майк Тайсон: Головкин Альваресни яна бир марта ютиши керак\n3 декабрь, 2017, 09:53\nСупер оғир вазн тоифасининг афсонавий боксчиларидан бири америкалик Майк Тайсон Алматага ташрифи давомида Геннадий Головкин ва Саул “Канело” Альварес ўртасида бўлган жангда қозоғистонлик боксчига мухлислик қилгани таъкидлаб ўтди. У шунингдек, Головкиннинг яна бир марта рингга чиқиб, мексикалик боксчидан реванш олишни истамоқда.\nГоловкин “Канело” билан бўлган жангида ҳакамликни яхши баҳоламаган, бироқ реванш жангини Мексикада ўтказиш яхши фикр эканлигини айтган.\n– Головкин биринчи жангда ғалаба қозонган эди, аммо у яна бир марта ютиши керак. Албатта, мен GGG афзал кўраман. Бўлиши кутилаётган реванш жангида у тажаввузкорроқ ва бошга кўпроқ ишлаши зарур, – дея маслаҳат берди Тайсон.


“Бунёдкор” учун омадсиз кун / CHAMPIONAT.asia\n00:13“Арсенал” Уилшерга маоши камайтирилган янги шартнома таклиф қилди 0 23:18Кике Флорес: “Месси тарихда энг яхшиси, Роналду – кучли 10 ликда” 39 23:07“Байер” скаути “Бавария”да ишлайди 2 22:45Месси, Кейн ва Роналду кучли учликда 38 21:45Россия Суперкубоги учун баҳс Осиё мамлакатида ўтиши мумкин 5 21:45Япония U-23 ҳақида нималар биламиз? 27 21:25“Сўғдиёна” иккинчи лига клуби билан дуранг ўйнади 2 21:14"Барселона" посбони: "Жамоанинг асосий дарвозабони бўлиш учун кўп ишлаяпман" 8 21:07Olamsport: Бокс бўйича жаҳон чемпионати мезбони расман маълум бўлди, Хабиб Нурмагомедов қачон жанг ўтказишини маълум қилди 1 20:53Умид Аҳмаджонов - Миллий олимпия қўмитаси янги президенти 152 20:44Жаҳонгир Сотволдиевга таъзия билдирамиз 4 20:40"Челси" Алексисга қизияптими? Конте жавоб берди 14 20:31U-23 Осиё чемпионати. Ироқ ва Малайзия чорак финалга чиқди 6 20:16Эшитдик-да! Забиҳилло Ўринбоев Япониядаги иккинчи ўзбек футболчисига айланиши мумкин 49 20:07Ишониш қийин! Месси "Реал"нинг 4 нафар тўпураридан кўп гол урди + ФОТО 59\n“Бунёдкор” учун омадсиз кун\n13 фев 22:54\nАнталия йиғини доирасидаги бугунги иккинчи учрашувимиз Белоруссия чемпионати етакчиларидан бири “Торпедо Белаз” клубига қарши кечди.\nБизга спарринг рақиблик қилган клубни ўзбек футболи мухлисларига яхши таниш бўлган мутахассис Игорь Криушенко бошқариб бормоқда. Эсингизда бўлса, бу мураббий икки йил аввал Ғузорнинг “Шўртан” жамоасида фаолият юритган эди.\nЎйинга келадиган бўлсак, биринчи бўлимда ҳар иккала жамоа бир-бирларига муносиб қаршилик кўрсатишди. Бу жиҳат дастлабки таймда қайд этилган ҳисобда ҳам ўз аксини топди. Меҳмонлар вакили Концевой томонидан киритилган голга Олег Зотеев жавоб қайтарди. Бироқ иккинчи бўлимда рақиб таркибининг деярли тўлиқ алмаштирилиши уларнинг жисмоний ҳолатини янада тетиклаштирди. “Бунёдкор” сафида эса тўрттагина футболчи алмаштирилди. Боиси асосий таркиб футболчилари эрталаб Украина премьер-лигаси вакили “Ильичёвец” клуби билан куч синашган эди. Булоруссияликларга ғалаба келтирган гол муаллифи Платонов бўлди.\n“БУНЁДКОР” – “ТОРПЕДО БЕЛАЗ” (Белоруссия) 1:2 (1:1)\nГоллар: Концевой 9 (0:1), Зотеев 19 (1:1), Платонов 72 (1:2)\n“Бунёдкор”: 25.Муроджон Зухуров, 18.Бобиржон Акбаров, 3.Шукурали Пўлатов, 13.Рустам Аъзамов (26.Жавлон Мирабдуллаев 68), 30.Ҳасан Асқаров, 27.Сардор Собирхўжаев (16.Камронбей Кападзе 66), 44.Миржамол Қосимов (14.Алибобо Раҳматуллаев 66), 9.Мансур Саидов, 33.Олег Зотеев (22.Вячеслав Шарпар 66), 19.Забихилло Ўринбоев, 10.Анвар Бердиев\n“Торпедо Белаз” 1- тайм: 30.Степанов, 7.Сосновский, 27.Казниев, 17.Бурко, 8.Селява, 6.Панковец (22.Маров 27), 14.Казека, 3.Хосе Миньяно, 9.Глеб, 11.Шегрикович, 23.Концевой\n“Торпедо Белаз” 1-тайм: 1.Чесноковский, 2.Челядинский, 29.Прокопчич, 24.Гирский, 22.Маров, 9.Левицкий, 8.Селява, 18.Казловский (14.Козека 76), 32.Платонов, 19.Васков, 15.Яцкевич


ЖЧ-2018 кунларида Россияга келган хорижликлар 3 кун ичида рўйхатдан ўтказилади | Ўзбекистон ва жахон янгиликлари\nЖЧ-2018 кунларида Россияга келган хорижликлар 3 кун ичида рўйхатдан ўтказилади\nСпорт 15 май 12:13 223\nЖЧ-2018 кунларида Россиянинг айрим шаҳарларига келган хорижий фуқароларни рўйхатдан ўтказиш 3 кун ичида амалга оширилади. Олдин ушбу жараёнга бир кун берилади деб эълон қилинган эди.\nРоссия президенти Владимир Путин ЖЧ кунларида Россиянинг айрим шаҳарларига келган хорижий фуқароларни 3 кун ичида рўйхатдан ўтказиш ҳақидаги қарорни имзолади. Янги қарор ҳуқуқуқий ҳужжатлар расмий порталида эълон қилинган.\nЭслатиб ўтамиз, ушбу қонуннинг 2018 йил 7 май куни имзоланган дастлабки кўринишида “Жаҳон Чемпионати кунларида хорижий фуқароларни рўйхатдан ўтазишга бир кун берилади” – деб эълон қилинган эди.\nУшбу қоидалар 2018-йилнинг 25-майидан 25-июлигача Москва, Санкт-Петербург, Волгоград, Екатеринбург, Казан, Калининград, Нижный Новгород, Ростов-на-Дону, Самара, Саранск ва Сочи шаҳарларида амал қилади.\nХорижий фуқароларни нафақат ички ишлар органлари бўлимларида, балким «Мои документы» кўп-функцияли марказларда ҳам рўйхатдан ўтказиш мумкин бўлади.\nУшбу қонун Жаҳон Чемпионати иштирокчилари, FIFA ва унинг шўба корхоналари ҳамда миллий футбол ассоциациялари вакиллари учун амал қилмайди.


АҚШда COVID-19 беморларнинг антитан плазмаси билан шошилинч даволашга руҳсат берилди\nРуҳсат берилгани тўғрисида Оқ Уйдаги брифингда АҚШ президенти Доналд Трамп эълон қилди.\nПрезидент баёнотни ноябр сайловларига давлат раҳбари номзодини расман илгари суришга қаратилган республикачиларнинг Миллий қурултойи арафасида илгари сурди.\nТрамп даволаш усулини ёриб ўтиш деб атади. Коронавирус 175 минг америкалик ҳаётига зомин бўлди ва бунинг учун президентни танқид қилишмоқда.\n«Мен беҳисоб инсонлар ҳаётини қутқариб қоладиган “хитой вируси” га қарши курашда тарихий баёнот бераётганимдан хурсандман. Бугунги тадбир бу давони олиш имкониятини сезиларли кенгайтиради», — дея Трамп сўзларидан иқтибос келтиради CNN.\nАҚШ озиқ овқат ва дори-дармонлар сифати устидан санитария назорати бошқармаси рухсат берар экан, что даволашнинг бундай усулдаги «машҳур ва потенциал афзаллиги» “маълум ва потенциал хатарлар” дан устунлигини қайд этади.\nCOVID-19 нинг плазма (қоннинг суюқ қисми) билан даволаш самарадорлиги ҳақидаги ахборот мавжудлигига қарамай, коронавирус инфекцияси билан касалланганларнинг тўлақонли клиник синовлари ҳали якунланмаган.\nАйни пайтда АҚШ озиқ овқат ва дори-дармонлар сифати устидан санитария назорати бошқармаси маълумотига кўра, АҚШда 70 мингдан зиёд бемор плазма усули билан даволанди.


Ўзбекистон ва Қозоғистоннинг “Олтин квадрат”и. У нима дегани? » Ўзбекистон янгиликлари – Zamin.uz\n24 июль 2019, 07:50\n“Мен туризм, яъни мамлакатларимиз сайёҳлик оқимини бир неча баробар кўпайтириш имконини берадиган туризм кластери, туризм йўналиши масаласига тўхталиб ўтмоқчиман. Буюк ипак йўли тарихини ўрганиш мақсадида Ўзбекистонга келаётган одамлар нафақат бизнинг мамлакат, балки Қозоғистонга ҳам ташриф буюришлари керак. Бу тарихий йўллар ҳақида тўлақонли манзарани тақдим этади”, - деди у.\nДипломатнинг сўзларига кўра, худди шу каби Қозоғистонга борган сайёҳлар Ўзбекистонга ҳам келишлари мумкин. Яъни бу қўшма туристик йўналиш бўлади.\n“Биз шартли равишда “Олтин квадрат” деб номланган ушбу лойиҳани ишлаб чиқяпмиз. Россияда, масалан, “Олтин халқа” бор ва умид қиламизки, “Олтин квадрат” лойиҳаси ҳам яқин вақт ичида муваффақиятли амалга оширилади”, - дея қайд этиб ўтди у.\nЭлчининг қўшимча қилишича, бугун Нур-Султондан Тошкентга ҳафтасига 6 та рейс йўлга қўйилган. Булар фақат Қозоғистоннинг миллий ташувчиларидир. Ўзбекистондан ҳам шунча рейс қатнамоқда. Бундан ташқари, Алматидан Тошкентга ва Тошкентдан Қозоғистоннинг жанубий пойтахтига ўнтагача парвоз амалга ошириляпти.\n“Қолаверса, Тошкент – Алмати – Нур-Султон йўналишида темир йўл очилди, Тошкентдан Нур-Султонгача тўғридан-тўғри 8 та автобус йўналиши қатнамоқда. Такрорлайман, Қозоғистон ва Ўзбекистон иқтисодиётлари бир-бирини тўлдирувчидир ва биз биргаликдаги саъй-ҳаракатлар билан Марказий Осиё ҳудудида қудратли иқтисодий майдон ярата оламиз”, - деди С.Ниёзхўжаев.\nЭслатиб ўтамиз, Ўзбекистон ва Қозоғистон бир неча йилдан буён Марказий Осиё шенгени дея аталаётган Silk Visaʼни жорий этиш бўйича музокаралар олиб бораётир.\nЯнгиликлар » Жамият » Ўзбекистон ва Қозоғистоннинг “Олтин квадрат”и. У нима дегани?\n18:55 Ўзбекистоннинг ўз "Олтин ҳалқа"си ташкил этилади\n06:01 Россияликларнинг Ўзбекистонга ташриф буюриши ошди


Бармоқларингизга бир қаранг - Forum\nForum » So'zlashuv maydonchasi / Беседка » Islomiy.... » Бармоқларингизга бир қаранг\nАнгелочка Дата: Yakshanba, 2009-05-03, 12:15:04 | Сообщение # 1\nДунёда машҳур соатсозлик ширкати бошқа барча маҳсулотларидан фарқ қилувчи битта соат чиқариб, уни: „Бу қўл соатини таққанингизда, унинг ягона нусхада эканини ва фақат сизда борлигини ўйласангиз, қувончингизга қувонч қўшилади" тарзида ташвиқ (реклама) қилган эди. Нархи ҳам осмонда бўлиб, ҳар ҳолда бу соат бошқаларидан муҳим бир жиҳатда фарқ қилишидан далолат бериб турарди.\nСиз ҳам шу онда фақатгина ўзингизга тегишли бўлган, ягона нусхадаги бир мўъжизани кўришни хоҳлайсизми?\nМарҳамат, қўлингизни кўтариб бармоқларингизга қаранг. Учларига нақшланган излар бошқа ҳеч бир бармокда учрамайди.\nҲар бир одамнинг сиймоси ўзига хос бўлганидан, бармоқ учларидаги излар ҳам бир-бирини асло такрорламайди ва бу ҳол Одам алайҳиссалом замонидан бусн яратилган милярдларча инсоннинг сиймоларини ва бармоқ изларини фарқли тарзда ўз илмида сақлаган бир Зотнинг борлигига ёрқин далилдир! Илоҳий бир қудратнинг тазоҳуридир!..\nБугун фақат Амриқо Қўшма Штатларидаги полис архивларининг ўзида 300 милёндан ортиқ инсон бармоқ изларининг тасвири мавжуд. Буларнинг бирортаси бошқа бировига қатъиййан ўхшамайди ва бу хусусияти билан хавфсизлик ташкилотларига энг зарур ёрдамчи ҳисобланади.\nБармоқлардаги чизиқларнинг борлиги ва моҳияти ўн тўққизинчи асрга келибгина кашф этилди ва бу кашфиётга ҳали икки аср ҳам бўлгани йўқ. Ваҳоланки, муқаддас китобимиз Қурьони карим бу ҳақиқатни ўн тўрт аср олдин хабар берган ва бу чизиқлардаги инжаликни очиқ бир шаклда ифодалаган.\nҚиёмат сурасининг 3-4-оятларида Ҳақ таоло охиратни инкор этганларга қарата шундай хитоб қилади: «Инсон Бизни унинг суякларини жамлаб олмас, деб ўйларми? Балки, Биз унинг бармоқ учларини ҳам асл ҳолига келтиришга қодирмиз.»\nМана, Қуръон Аллоҳнинг каломи эканлигини исботлайдиган яна бир шоҳид! Бармоқ учларидаги инжа чизиқларнинг бетакрорлигини тан олган инсон бу олий ҳақиқатга ҳам иқрор бўлиши керак эмасми?!\n3. (Кофир) Инсон Бизни унинг суякларини жамлаб олмас, деб ўйларми?\nКунлардан бирида араб мушрикларидан Адий исмли киши Муҳаммад саллоллоҳу алайҳи васаллам билан гаплашиб ўтириб, қиёмат ҳақида сўзлаб беришни сўради. Ҳазрати Расулуллоҳ саллоллоҳу алайҳи васаллам унга бир оз қиёмат ҳақида сўзладилар. Шунда Адий, «Аллоҳга қасамки, ўша кунни ўз кўзим билан кўрсам ҳам сенга ишонмайман, эй Муҳаммад, сенга ҳам, ўша кунга ҳам, иймон келтирмадим, Аллоҳ ўлган одамнинг суякларини тўплаши мумкин эканми?» деди. Аллоҳ таоло унга раддия қилиб ушбу оятларни туширди.\n4. Балки, Биз унинг бармоқ учларини ҳам асл ҳолига келтиришга қодирмиз.\nУшбу оят Қуръони Каримнинг илмий мўъжизаларидан биридир. Тупроққа кўмилган ўлик бир муддатдан сўнг чириб битади. Қиёмат куни ўша чириб, тупроққа аралашиб кетган инсон қайта тирилишга кўпчилик ишонгиси келмайди. Юқорида тилга олинган мушрик Адийга ўхшаб ҳайрон бўлади.\nАллоҳ таоло бўлса, бунга ҳайрон бўлишининг ҳожати йўқ, Мен нафақат танани, балки ўша танадаги нозик, дақиқ жойларни, чизиқларни ҳам, жумладан бармоқ учларини ҳам, аввал қандоқ бўлса, худди шундоқ ҳолига келтираман, дейди.\nИнсоннинг бошқа аъзолари, бировники иккинчисиникига ўхшаши мумкин. Лекин бармоқ учлари ҳеч қачон бировники бошқа шахсникига ўхшамас экан. Бу ҳақиқатни одамлар ўтган асрга келибгина англаб етдилар. 1884 йилдан бошлаб Англияда бармоқ изидан одамларни аниқлаш бошланди. Бармоқ излари турлича бўлиб, дунёда ҳеч қачон бир кишининг бармоқ чизиқлари иккинчи шахсникига ўхшамас экан. Бу далил Қуръоннинг ҳақиқий илоҳий китоб эканлигини яна бир бор исботлайди. Кўпчилик мазкур оят таъсиридан Ислом динини қабул қилганлар.


Малибуни тўхтатган ЙПХ ходимига «юқори»дан берилган буйруқ бўйича муносабат билдирилди | Azon.uz - Ахборот-таҳлилий портал\n12060 14:05 02.08.2021\nТошкент телеканали «Пойтахт йўллари» кўрсатуви орқали эфирга узатилган Олмалиқ шаҳрида ЙПХ инспектори билан бўлган воқеа ижтимоий тармоқларда кенг муҳокамаларга сабаб бўлди. Видеода қоидабузар Malibu’ни тўхтатган ЙПХ ходими рация орқали «юқоридан» келган буйруқ сабаб уни қўйиб юборгани акс этган эди.\nМазкур ҳолатни ўрганиб чиққан Тошкент вилояти ИИБ рация орқали боғланган 2-минтақавий ҳудуд ЙПХ отряди командири амалдаги меъёрий ҳужжатлар талабларини бузганлиги учун интизомий жазоланганини маълум қилди. Хабарда айтилишича, текширув давомида транспорт воситасини бошқариш ҳуқуқини берувчи барча ҳужжатлар ҳайдовчининг ёнида бўлган.\nШунингдек, бошқарма матбуот котиби Бобур Тўлагановнинг маълум қилишича, алоқага чиқилган вақт инспектор ҳайдовчига нисбатан (электрон) жарима тузиб бўлган. Ҳайдовчига нисбатан МЖтКнинг 125-моддаси 1-қисмга (хавфсизлик камаридан фойдаланиш қоидаларини бузиш) асосан электрон шаклдаги баённома расмийлаштирилган.\nМатбуот котиби бундай ҳолатда ходимнинг ишчанлик обрўси ҳамда шашти синишини таъкидлаган.\n«Ҳолат юзасидан ёзилаётган изоҳларнинг асосий қисмини қўллаб-қувватлайман. Яъни қуйи тизимда, қуёш тиғида кун бўйи хизмат қилаётган инспектор қоида бузган ҳайдовчини тўхтатса-ю, у ҳозир сенга кўрсатаман, деб бошини баланд қилиб ўтирса. Кўп ўтмай инспекторга ‘юқоридан’ чиқиб, (қоидабузар) ‘ҳайдовчидан узр сўраб, қўйиб юбор. Оқ йўл тила’, дейилиши шу инспекторнинг шаштини, ишчанлик обрўсини ёинки ғурурини синдиради», — деган ИИББ матбуот котиби.\nЭслатиб ўтамиз, мазкур видеода жорий йилнинг 28 июл куни Тошкент вилояти Олмалиқ шаҳар ҳудудида ўтказилган назорат-рейд тадбирлари давомида, М.Улуғбек кўчасида хизмат олиб бораётган ЙПХ ходими А.Исмоилов томонидан “OʼZTEMIRYOʼLMASHTAʼMIR” унитар корхонасига тегишли бўлган «Малибу» русумли автомобиль ҳайдовчиси ҳаракат вақтида хавфсизлик камаридан фойдаланмаганлиги сабабли тўхтатилган.\nХизмат вазифасини бажариб, ҳайдовчига нисбатан маъмурий баённома расмийлаштириш вақтида ЙПХ инспекторига рация орқали алоқага чиқилган ва Malibu’ни қўйиб юбориш бўйича буйруқ берилган. Рацияда «Телефон қилишди, қанақа машинани ушлаб турибсан?.. Қўйиб юбор бўлди, кўп гапирмасдан. Яхши етиб олинг деб тушунтир», деган номаълум кишининг овози эшитилган. ЙПХ инспектори эса буйруқни бажарган ҳолда Malibu автомобилининг ҳаракатланишига рухсат берган.\nУшбу ҳолатга ижтимоий тармоқ ва жамоатчилик фаолларидан бири ҳуқуқшунос-блогер Хушнудбек Худойбердиев муносабат билдириб, бу каби ҳолатлар сабаб кўплаб инсонларнинг ҳаёти хавф остида қолаётганини таъкидлаган.\n«Ҳар йили йўлларда қоидабузарлар сабабли минглаб инсонлар ўлмоқда. Ва мана шунча инсоннинг ҳалок бўлишига шунақа ўзини қонундан устун деб биладиган ‘каттакон амалдорлар’ ҳамда ўзлари қонунларни оёқости қиладиган йўл ҳаракати хавфсизлиги раҳбарлари ҳам сабабчи. Ҳа, ҳа, ўлимларга айнан сизлар ҳам сабабчисизлар, виждонсизлар», — деган Х. Худойбердиев.\nЙПХ Малибу буйруқ Тошкент вилояти ИИБ Махсус муносабат\nID картага эга ҳайдовчилар ЙПХ ходимига ҳужжатларни тақдим қилмаслиги мумкин\n16249 12:30 19.05.2021\n1166 19:00 27.01.2021\n27516 10:20 18.01.2021\nҲайдовчи ЙПХ ходими билан ўзаро муносабатда автомобиль кабинасидан чиқиши шартми?\n2305 11:25 15.08.2020\nҲайдовчилик гувоҳномаси ЙПХ ходими томонидан олиб қўйилиши мумкинми?\n1434 23:00 05.03.2020


Сирдарёда фарзанди вафот этган ота шифокорларни пичоқлади – Газета.uz\nСирдарёда фарзанди вафот этган ота шифокорларни пичоқлади\nСирдарёда фарзанди вафот этган ота икки нафар шифокорга пичоқ билан тан жароҳати етказган. Ҳозирда суриштирув ҳаракатлари олиб борилмоқда.\nLotinchada 11 июл 2019, 17:31 Жамият\nРеспублика шошилинч тиббий ёрдам илмий маркази Сирдарё вилоят филиалида шифокорларга тан жароҳати етказилганлиги юзасидан Соғлиқни сақлаш вазирлиги баёнот берди. Бу ҳақда Соғлиқни сақлаш вазирлиги жамоатчилик билан алоқалар бўлими маълм қилди.\nФилиалнинг шошилинч болалар бўлимига жорий йил 8 июль куни 2015 йилда туғилган, бемор М.С. «Ўткир респиратор касаллик. Гипертермик синдром» ташхиси билан оғир аҳволда ётқизилган. 10 июль куни беморда безовталик, кўнгил айниб қайт қилиш кузатилган. Врач-педиатр Н.Эсанова томонидан бемор зудлик билан болалар реанимация бўлимига олиб чиқилиб, реанимацион муолажалар кўрсатилган. Шунга қарамасдан соат 12:10 да беморда биологик ўлим кузатилган.\nтез-тез кузатилмоқди. Жумладан, шу йил 3 апрел куни Тез тиббий ёрдам навбатчи фельдшери М. Комилов чақирувга борган вақтида бемор ва унинг кариндошлари томонидан сабабсиз равишда ҳақоратланиб, ТТЁ машинасининг ойнаси синдирилиб, моддий зарар етказилган. Худди шундай ҳолат жорий йилнинг 8 май куни ҳам кузатилган бўлиб, соат 18:30 да Сирдарё туман тиббиёт бирлашмаси шифокори М. Акромовага бемор ва унинг қариндошлари томонидан қасддан тан жароҳат етказилган.


Берлинда Солижон Абдураҳмонов ҳимоясига акция бошланди\n25 май куни ўзбекистонлик журналистнинг улкан расми осилган машина Берлин кўчаларини кезмоқда.\nЎзбекистон Ташқи ишлар вазири муовини Владимир Норов Германияга сафар қилаётган бир пайтда Халқаро матбуот эркинлиги гуруҳи фаоллари Берлинда ўзбекистонлик журналист Солижон Абдураҳмонов ҳимоясига акция бошлади.\nШу куни журналист сурати осилган машина немис пойтахти кўчаларини кезиб юрди.\nСурат остига “Ўзбекистон мен каби танқидчи журналистлар қамоққа ташланган мамлакатдир!” деган сўзлар ёзилган.\nЧегара билмас мухбирлар ташкилотининг Берлин бўлими вакили Аня Воҳлнинг айтишича, бу акциядан мақсад Германия жамоатчилиги эътиборини Ўзбекистонда қамалган журналистлар тақдирига қаратиш.\n- Солижон Абдураҳмонов суратлари осилган машина жаноб Норов немис расмийлари билан учрашадиган Германия парламенти, Ташқи ишлар вазирлиги ва Берлиндаги Ўзбекистон элчихонаси орасида бугун кун давомида айланиб юради ва кечқурун элчихона олдида норозилик тадбири ўтказамиз ва у ерда Солижон Абдураҳмонов сурати туширилган варақаларни тарқатамиз,- дейди Воҳл.\n58 яшар журналист Солижон Абдураҳмонов 2008 йилда гиёҳванд моддаларни ноқонуний сотиш ва товламачиликда айбланиб¸ 10 йилга озодликдан махрум қилинган эди.\nҚамалишидан олдин Абдурҳмонов Британиянинг Уруш ва Тинчлик муаммоларини ёритиш институти, Uznews.net мустақил ахборот хизмати билан ҳамкорлик қилган.\nБерлиндаги акция ташкилотчиси бўлган Uznews.net ахборот хизмати бош муҳаррири Галима Бухорбоеванинг айтишича, акциянинг айнан Владимир Норовнинг Берлинга ташрифи пайти ўтказилаётгани бежиз эмас.\n- Ўзбекистондаги режим сиёсий маҳбусларни ниманидир эвазига озод қилади. Ўзбекистон фуқаролари президент Каримов учун гаровдаги одамлардир. У хоҳласа қамоққа олади, ўзига керак пайтда кимнидир озод қилади, Ғарб сиёсатчилари билан музокараларда ўз фуқаролари билан савдолашади. Каримовнинг бу амалидан нафратлансак-да, биз Солижон Абдураҳмоновнинг ана шу савдо объектига айланишини хоҳлаяпмиз. Сабаби¸ уни Ўзбекистондаги ноинсоний режим исканжасидан қутқаришнинг бошқа йўли йўқ бизда¸ дейди Бухорбоева.\nБерлиннинг ўзбек диктатурасига атаган миллионлари\n“Германия Термиздаги ҳаво базаси ижараси учун ҳар йили Ўзбекистонга 16 миллион евро тўлайди. Бу базани сақлаб қолиш учун эса Берлин ҳукумати инсон ҳуқуқлари ва сўз эркинлигини топтаётган Ўзбекистондаги Каримов режими олдида скут сақламоқда”, деб ёзди Германияда чиқадиган “Frankfurter Rundschau” рўзномаси.\nТермиздаги база Бундесвер учун Афғонистондаги қўшинларга таъминот юкларини олиб ўтиш учун қулай транзит йўли бўлиб хизмат қилмоқда.\nГермания Мудофаа вазирлигига кўра, ҳозир Термизда 106 немис ҳарбийси бор ва ўтган йилнинг ўзида мазкур базага НАТОнинг 77 минг аскари қўниб ўтган.\nХалқаро таҳлилчилар ва айрим немис сиëсатчилари Берлин ҳукуматининг Термиздаги мавқеъини сақлаб қолиш учун Тошкент ҳукуматига мулозамат қилаётгани ва базани сақлаб қолиш учун ўта юқори нархларга ҳам рози эканини айтиб келишмоқда.\n“Frankfurter Rundschau” нашри германиялик депутат, Сўл партия намояндаси Вольфганг Геркенинг Берлин ҳукумати Термиздаги база учун Ўзбекистонга ажратаётган пуллари “қонли пуллар” деб атаган сўзларини келтиради.\n“2005 йили Андижондаги қирғиндан кейин АҚШ Тошкент ҳукуматини танқид қилишдан тийилмади ва буни ортидан Хонабоддан чиқиб кетди, немис ҳукумати эса тилини ютиб, у ерда қолишга эришди”, деб айтган Вольфганг Герке.


11. Ўзбекистон Республикаси Президентининг 2017 йил 28 июлдаги ПҚ-3161-сон қарори билан тасдиқланган Ўзбекистон Республикаси Президенти девонининг регламентида:\nа) 37-банд куйидаги мазмундаги иккинчи хатбоши билан тўлдирилсин:\n«Ўзбекистон Республикаси Президентининг барча фармон ва қарорлари лойиҳалари лойиҳани ишлаб чиқувчи ташкилотлар томонидан белгиланган тартибда Ўзбекистон Республикаси Ягона интерактив давлат хизматлари порталига жамоатчилик муҳокамаси ўтказилиши учун жойлаштирилади»;\nиккинчи — бешинчи хатбошилар тегишинча учинчи — олтинчи хатбошилар деб ҳисоблансин;\nб) куйидаги мазмундаги 371-банд билан тўлдирилсин:\n«371. Ўзбекистон Республикаси Президентининг фармон ва қарорлари лойиҳалари Девонга ҳуқуқий экспертиза якуни бўйича уларни қабул қилишнинг мақсадга мувофиқлиги ҳақидаги Ўзбекистон Республикаси Адлия вазирлигининг хулосаси мавжуд бўлгандагина киритилади»;\nв) 45-банднинг бешинчи хатбошиси «натижаси бўйича» сўзларидан кейин «лойиҳани қабул қилишнинг мақсадга мувофиқлиги ҳақидаги» сўзлари билан тўлдирилсин;\nг) куйидаги мазмундаги 541-банд билан тўлдирилсин:\n«541. Девоннинг таркибий тузилмаларида норматив-ҳуқуқий ҳужжатлар лойиҳаларининг концептуал қоидалари ўзгартирилганида, Адлия вазирлиги уларнинг ҳуқуқий экспертизасини белгиланган тартибда такроран ўтказади»;\nд) 2-илованинг 71 ва 83-позициялари чиқариб ташлансин;\nе) 3-илованинг I бўлими 15-банди ўз кучини йўқотган деб ҳисоблансин.\n8-банд куйидаги мазмундаги ўн бешинчи хатбоши билан тўлдирилсин:\n«Ахборот-таҳлил мультимедиа маркази»;\nд) 2-илова «Инсон ва қонун» газетаси таҳририяти» ДУК» блокидан кейин «Ахборот-таҳлил мультимедиа маркази» блоки билан тўлдирилсин;


20 кунлик карантин даврида эҳтиёжманд оилаларга бирламчи маҳсулотлар етказиб берилади - UzNews.uz\nРеспублика махсус комиссияси қарори билан 2020 йил 13 июлдан қўшимча равишда бир қатор карантин чекловлари киритилди.\n– таъминот манбаи бўлмаган ёлғиз кексалар, ногиронлиги бўлган, боқувчисидан ажралган, оғир касаллари бор, кўп болали оилалар;\n– ижтимоий нафақаси реал эҳтиёжларни қопламайдиган ва ундан бошқа даромад манбаи бўлмаган оилалар;\n– меҳнатга лаёқатли аъзолари бўлган, бироқ улар ҳеч қаерда ишламайдиган ёки пандемия туфайли даромадидан вақтинча маҳрум бўлган (мавсумий ишчи, уста, мардикор, сартарош, чет элда ишини йўқотиб қайтганлар, такси ҳайдовчиси, кафе, ресторан ишчиси ва ҳ.к) ва зарур ёрдамга муҳтож оилалар.\nШунингдек, ҳомийлик, хайрияларни мувофиқлаштириш ва волонтёрлик марказларига мурожаатларни қабул қилишни ташкил этиш мақсадида қисқа рақамли телефон тармоғи (call-center) ишга туширилади.\nCOVID-19 инфекциясини даволашда қандай дорилар ишлатилиши ҳақида маълумот берилди\n4 август, 19:24\n4 август, 16:52


Исроил ҳарбийлари Рамаллоҳ шаҳридаги уч банкни тинтув қилиш чоғида, Фаластин қуролли гуруҳлари ҳисобига ҳорижий давлатлардан жўнатилган 8 миллон доллар маблағни мусодара қилдилар.\n30 октябр 2020, Тошкент вақти: 12:44\nИсроил манбаларига кўра, бу пуллар Эрон, Сирия ва Ливандаги гуруҳлар томонидан жўнатилган.\nИсроил аскарларининг Рамаллоҳдаги амалиёти пайтида фаластинликлар уларни тошбўрон қилганлар. Исроил аскарлари уларга жавобан ўт очган. Хабарларга кўра, отишмада 42 фаластинлик яраланган.


“Сайлов қонунчилиги тарғиботи ойлиги” якунланди\n(+99871) 202 04 00 (147)\nМаълумки, Ўзбекистон Республикаси Марказий сайлов комиссиясининг 2019 йил 11 октябрдаги қарорига мувофиқ, жорий йилнинг 20 октябридан 20 ноябригача мамлакатимизда “Сайлов қонунчилиги тарғиботи ойлиги” ўтказилди. Ана шу ойлик доирасида “Ўзпахтасаноат” акциядорлик жамияти тизимидаги ташкилотларда ҳам туркум тадбирлар ўтказилди. Давра суҳбати тарзидаги мулоқотларда Сайлов кодексининг мазмун-моҳияти, сайлов қонунчилигига киритилган ўзгартишлар хусусида атрофлича сўз юритилди.\nҲуқуқшунос олимлар ва соҳа экспертлари таклиф этилган учрашувларда тизим ташкилотларида фаолият юритаётган ёшлар ҳам фаол қатнашди. Айниқса, бу йилги сайловда илк бор овоз берадиган навқирон авлод вакиллари 22 декабрни интиқлик билан кутаётгани қайд этилди.\n“Ўзпахтасаноат” акциядорлик жамияти мажлислар залида ташкил этилган навбатдаги давра суҳбатида Олий Мажлис Қонунчилик палатаси депутатлари, “Миллий тикланиш” демократик партияси мутасаддилари иштирок этишди. Тадбир аввалида бу галги сиёсий жараёнларнинг олдингилардан фарқли жиҳатлари, фуқароларнинг жамиятдаги ўзгаришларга дахлдорлигини акс эттирувчи видеолавҳа намойиш этилди.\nПарламент қуйи палатаси депутати, “Миллий тикланиш” демократик партияси раисининг биринчи ўринбосари Нодирбек Мухторов Сайлов кодексининг қабул қилиниши билан сайлов тизимида рўй берган янгиликлар ҳақида маълумот берди. Сайловнинг ҳар бир фуқаро ҳаётида тутган ўрни хусусида ўз мулоҳазаларини билдириб ўтди.\nДавра суҳбати қизғин савол-жавоблар билан якунига етди.\n“Ўзпахтасаноат” акциядорлик жамияти матбуот хизмати\n0 371 202 04 00 (қўшимча рақам) 700\nСайтнинг янгиланган санаси: 20.05.2020, 10:18


Хусусан, Ўзбекистон Республикаси Вазирлар Маҳкамаси фармойишига биноан, жорий йилнинг августи юртимизда ободонлаштириш ва тозалик ойлиги ҳамда 16-17 август кунлари умумхалқ хайрия ҳашари деб эълон қилиниши муносабати билан жойларда кенг кўламдаги бунёдкорлик ишлари бажарилиб, қишлоқ ва шаҳарларимиз янада чирой очди. Умуман, диёримизнинг барча ҳудудлари обод ва ораста бир кўринишга келтирилди. Шу жумладан, бир нечта янги иншоотлар, хиёбонлар ва болалар спорт майдончалари ишга туширилди.\nИстиқлолнинг 23 йиллиги байрами олдидан ўтказилган мазкур умумхалқ хайрия ҳашарида республикамиздаги барча ташкилот, корхона ва муассасалар ишчи-ходимлари, кенг жамоатчилик вакиллари, қисқача айтганда, ёшу қари бирдек фаоллик кўрсатди.\nМазкур тадбирда салкам 17 миллион 500 минг нафар киши, шу жумладан, қарийб 11 миллион нафарга яқин ёшларимиз қатнашдилар. Уларнинг саъй-ҳаракати билан 38 минг гектарга яқин майдон ободонлаштирилди ва 24 минг 700 километрдан зиёд ариқ-зовурлар тозаланди. Хусусан, “Маҳалла” хайрия жамоат фонди республика бошқаруви ва унинг ҳудудий тузилмалари, юртимизда мавжуд 10 мингга яқин фуқаролар ўзини ўзи бошқариш органлари томонидан маҳаллалар, аҳоли пунктлари, кўп қаватли бинолар ва ҳовлилар ён-атрофлари ҳамда гузар, хиёбон, зиёратгоҳ ва қабристонлар, шунингдек, кўча ва йўлаклар тартибга келтирилди. Биргина мисол: диёримиздаги 1101 қадамжо ва зиёратгоҳ ободонлаштирилди. Шу билан бирга, 17 миллион тупдан зиёд дарахтларга шакл берилди. Ҳудудларни маиший ва қурилиш чиқиндиларидан тозалаш юмушлари ҳам ҳамжиҳатликда амалга оширилди.\n— Мазкур умумхалқ хайрия ҳашарида кенг кўламли бунёдкорлик, ободонлаштириш ишлари уюшқоқлик билан бажарилди, — дейди “Маҳалла” хайрия жамоат фонди республика бошқаруви бўлим бошлиғи У. Маҳмудов. — Ҳашар куни маҳаллаларда кўплаб ижтимоий объектлар ишга туширилди, болалар спорт майдончалари фойдаланишга топширилди, бир қатор маҳалла фуқаролар йиғинлари бинолари таъмирланди, маҳалла гузарлари барпо этилди. Мисол учун, Поп туманидаги “Пахтакор” маҳалла фуқаролар йиғинида аҳолига хизмат кўрсатувчи шохобча фаолиятини бошлаши ҳисобига 15 нафарга яқин ёшлар доимий иш ўринларига эга бўлди.\nШунингдек, Урганч шаҳридаги “Феруз”, “Байналмилалчи”, “Гулчилар”, “Олмабоғ” ва “Кўҳнақалъа”, Қарши шаҳридаги “Шайхали — 1”, Пискент туманидаги “ўайрат” маҳалла фуқаролар йиғинларининг бинолари замонавий талаблар асосида қайта қурилиб, фойдаланишга топширилди. Бухоро туманидаги “Работиқалмоқ”, Когон туманидаги “Янги ҳаёт” қишлоқ фуқаролар йиғинлари, Асака туманидаги “Ўзбекистон” ва “Дўстлик” маҳалла фуқаролар йиғинлари бинолари таъмирланиб, чор-атроф ободонлаштирилди.\nШу билан бирга, Қорақалпоғистон Республикаси Хўжайли туманидаги 1 ва 5-сонли, Нукус шаҳридаги “Навбаҳор”, “Гулзор”, “Хива йўли”, Жиззах туманидаги “Учтепа” маҳалла фуқаролар йиғинлари ҳудудидаги спорт майдончалари жорий таъмирланди. Риштон туманидаги Алишер Навоий номидаги, Ўзбекистон туманидаги “Яйпангузар” маҳалла фуқаролар йиғинларида болалар майдончалари қурилиб, фойдаланишга топширилгани байрам арафасида болажонларга муносиб туҳфа бўлди.\nҲашарда “Соғлом бола йили” Давлат дастурида кўзда тутилган устувор вазифалар, хусусан, эҳтиёжманд фуқаролар, кам таъминланган оилалар, ёлғиз қариялар, ногиронларни моддий ва маънавий қўллаб-қувватлашга алоҳида эътибор қаратилди. Кам таъминланган, боқувчисини йўқотган оилаларнинг, кекса ва ногиронлар, ёлғиз қарияларнинг қарийб 562 минг квадрат метрга яқин ҳажмдаги уй-жойлари таъмирлаб берилди, шунингдек, эҳтиёжманд оилаларга моддий ёрдам кўрсатилди. Мазкур хайрия тадбирларига жами 3 млрд. 378 млн. сўм маблағ сарфланди.\nМухтасар айтганда, республикамизда ўтказилган умумхалқ хайрия ҳашари эзгулик ва ҳамжиҳатликнинг амалий ифодаси бўлди. Айни чоғда амалга оширилган хайрли юмушлар, кенг кўламли ободонлаштириш ишлари бутун йил мобайнида изчиллик билан давом эттирилади.


Женевадаги аукционда энг қимматбаҳо олмос ўз эгасини топди\n12:40 / 19.05.2016\nҚимматбаҳо тошлар нархи бўйича янги рекорд Женевада, Christie's аукционида ўрнатилди. “Оппенгеймер мовий бриллианти” номли қайта ишланган олмос 56,837 миллион Швейцария франкка (57,6 миллион доллар) сотилди. Бу ҳақда Reuters хабар қилди.\nУшбу 14,62 каратли (бир карат тахминан 0,2 граммга тенг) тош шу пайтга қадар ким ошди савдосига қўйилган қимматбаҳо буюмлар ичида энг йирик ёрқин-мовий бриллиант ҳисобланади. Тўғрибурчакли шаклдаги бриллиант узукка кўз сифати тақдим этилди. У узоқ йиллар давомида De Beers номли дунёдаги энг катта олмос қазиб олиш компаниясини бошқарган Филип Оппенгеймер номи билан аталди.\nСешанба куни Sotheby's савдо уйида камёб турли ноксимон шаклдаги “Ноёб пушти” (Unique Pink) номли бриллиант 30,8 миллион Швейцария франкига (31,46 миллион доллар) сотилганди. Бу пуштиранг бриллиантлар нархида ўрнатилган бўлди.\nШу пайтга қадар дунёдаги энг қимматбаҳо тош деб 12,03 каратли “Мовий Ой” номли бриллиант ҳисобланган. Ўтган йилнинг ноябрда у Женева ким ошди савдосида 48,5 миллион долларга ҳонгконглик миллиардер Жозеф Лау томонидан сотиб олинган. У тошни 7 ёшли қизининг туғилган кунига совға қилган ва фарзандининг шарафига олмосни “Жозефинанинг Мовий Ойи” деб қайта номлаган.


14:08 23.08.2020 (Янгиланган 14:10 23.08.2020)\nАрМИ – 2020 халқаро ўйинлари бошланишига бир неча кун қолди. Айни дамда жамолара мусобақаларга тайёргарлик кўриш жараёни қизғин кетмоқда.\nТОШКЕНТ, 23 авг - Sputnik. АрМИ – 2020 халқаро армия ўйинларига тайёрагарлик қизғин кетмоқда. Айни дамда Ўзбекистон танкчилари жамоаси Москва вилоятидаги Алабино танк полигонига етиб келиб, у ерда танкларда амалйи машғулотларни бошлаб юборишган.\n"Биз мусобақада иштирок этиш учун бизга берилган танкларни қабул қилиб олдик ва ҳозир ҳарбий техникани ва ва қурол-аслаҳаларни меъёр даражасига келтирамиз", - дейди Ўзбекистон танкчилар жамоаси аъзоси.\nАйни шу дамларда халқаро мусобақанингш Ўзбекистонда бўлиб ўтаётган қисми ҳам жадал давом этмоқда. "Фориж" тоғ дала ўқув полигонида Тожикистон, Фаластин, Россия Федерацияси, Беларусь ва Вьетнам армиялари ҳарбий тиббиёт жамоалари тўпланган. Улар эстафета баҳсларида иштирокчилар индивидуал маҳорат ва жамоавий таркибда ғолиблик учун кураш олиб борадилар.\nШунингдек, халқаро АрМИ – 2020 ўйинларининг «Йўл патрули» мусобақаси иштирокчилари - Россия Федерацияси, Беларусь Республикаси ва Ўзбекистон жамоалари беллашувларга жиддий тайёргарлик кўрмоқда. Бугу жамоалар орасида қуръа ташлаш маросими бўлиб ўтди. Мусобақанинг ушбу қисми Қўқонда бўлиб ўтади.


Футбол бўйича Ўзбекистон терма жамоасининг собиқ бош мураббийи билан прокуратура шуғулланади - Фарғона.Ру ахборот агентлиги\nФутбол бўйича Ўзбекистон терма жамоасининг собиқ бош мураббийи билан прокуратура шуғулланади\n26.01.2018 16:47 msk\nСамвел Бабаян. Ozodlik.org сайти фотоси\nФутбол бўйича Ўзбекистон терма жамоаси ва Тошкентнинг “Пахтакор” жамоасининг собиқ мураббийи Самвел Бабаян билан республика прокуратураси шуғулланадиган бўлди. Бу ҳақда “Народное слово” газетасига Ўзбекистон Футбол ассоциациясининг вице-президенти, Ўзбекистон Миллий олимпия қўмитаси президенти Умид Аҳмаджонов маълум қилди.\nОлдинроқ Бабаян виждонсизликда айбланиб футбол фаолиятидан умрбод четлатилганди. Ўтган йили кузда Ўзбекистон 2018 йил Дунё чемпионати саралаш давраси ўйинларида мағлубиятга учрагани учун уни терма жамоа бош муррабийси лавозимидан четлатишганди.\n“Самвел Бабаяннинг футбол фаолиятидан четлатилиши – ўз манфаатларини футбол манфаатларидан устун қўядиган барча шахсларга қаратилган бир ишорадир. Биз Бабаяннинг “Пахтакор” ва терма жамоага бош муррабийлик қилганда нималар билан шуғулланганини жуда яхши биламиз. Федерация Низоми ва ўз ваколатимизга мувофиқ биз уни умрбодга четлатдик. Бу тўғридаги ҳужжатлар билан материалларни прокуратурага оширдик. Бундан кейин Бабаян билан қонунга мувофиқ ҳуқуқни ҳимоя қилиш тузилмалари шуғулланадилар”, - деди Аҳмаджонов.\nМулозим шунингдек, мамлакатдаги футбол тизими “назоратдан четга чиқиб кетгани”ни қайд этиб ўтди. Футболни кўп ҳолларда спортга умуман алоқаси бўлмаган “футбололди” одамлари бошқарадиган бўлиб қолдилар. “Улар масъул шахсларнинг беэътиборлигидан фойдаланиб, воситачилик билан шуғалланиб келадилар. Улар ўзларини келишилган ўйинларни ташкил этишда, арбитрларни сотиб олишда, футболчиларни бошқа клубларга трансфер қилишда намоён этадилар, ёш футболчиларнинг ҳужжатларини сохталаштирадилар. Бизда уларнинг баъзилари тўғрисида маълумотлар бор. Агар биз футболни шунақа зараркунандалардан тозаламасак, жаҳон чемпионатига чиқа олмаймиз”, - дея таъкидлади Аҳмаджонов.\nОлдинроқ хабар берилганидек, Аҳмаджонов 25 январь куни номи Ўзбекистон Футбол ассоциациясига ўзгартирилган Ўзбекистон Футбол федерацияси президенти лавозимини тарк этиб, ўз ўрнига сайланган республика бош вазири ўринбосари Ачилбай Раматовга ўринбосар бўлди.


Эксклюзив. Магометов кубокни нега Зоминга олиб борганини изоҳлаб берди / CHAMPIONAT.asia\nЭксклюзив. Магометов кубокни нега Зоминга олиб борганини изоҳлаб берди\nМаълумки, “Бунёдкор” ўзининг навбатдаги чемпионлигини бу сафар охирги турда нишонлади.\nЯъни, жамоа 26-турда сафарда “Сўғдиёна”ни 2:0 ҳисобида мағлубиятга учратиб, ўз тарихида бешинчи бор Ўзбекистон чемпиони бўлди. Ўйин якунига етгач, “қалдирғочлар” шу заҳоти байрамни бошлаб юборишди. Ва энг қизиғи, чемпионга бериладиган бош соврин – кубок ўша ернинг ўзида ПФЛ бош директори Фарҳод Магометов томонидан “бунёдкорчилар”га тақдим этилди. Натижада Магометовнинг бу иши кўплаб эътирозларга сабаб бўлди. Негаки, ҳатто охирги турда ҳам учта жамоада – “Бунёдкор”, “Локомотив” ва “Насаф”да чемпион бўлиш имконияти мавжуд бўлиб, спорт тамойилларига кўра кимнинг чемпион бўлиши номаълум эди. Лекин Фарҳод Магометов чемпион ким бўлишини гўёки аввалдан билгандек кубокни Зоминга олиб борди ва “Бунёдкор” ғалабаси билан якун топган баҳсдан сўнг уни жамоа сардори Анвар Ғофуровга топширди. Иш юзасидан ЎФФ биносига борганимизда, Фарҳод Абдуалиевичдан кубокни Олмалиқ ёки Бухорога эмас, балки нега айнан Зоминга олиб борганини сўрадик.\n- Фарҳод Абдуалиевич, олий лиганинг охирги туридан олдин ҳам чемпион номи номаълум бўлиб, учта жамоада бош совринни қўлга киритиш имконияти бор эди. Лекин сиз худди “Бунёдкор” чемпион бўлишини билгандек, кубокни Зоминга олиб бордингиз?\n- Ўзингиз биласиз, жуда кўп жойларда ўйин тугаши билан чемпион бўлган жамоага кубок топширилади. Мен кубокни Зоминга олиб борганим билан бундан “Бунёдкор”нинг ҳам, “Сўғдиёна”нинг ҳам хабари йўқ эди. Аслида мен шу ўйинга комиссар этиб тайинлангандим ва “Бунёдкор” мабодо ғалаба қозониб чемпион бўлса, кубокни ўйин тугагани заҳоти топшираман деб ўзим билан олиб кетгандим. Бу борада тахиминим тўғри чиқди, “Бунёдкор” рақибидан устун келиб чемпионликни нишонлади, мен эса ПФЛ раҳбари сифатида уларга кубокни топширдим. Бунинг шов-шув кўтарадиган жойи бўлмаса керак.\n- Тўғрику-я, лекин сизнинг Олмалиқ ё Бухоро бир четда қолиб, айнан Зоминга борганингиз кўпчиликда ғалати фикрни юзага келтирди.\n- Мен кубокни Қаршига ҳам олиб боргандим. Аммо 25-турда “Бунёдкор” “Насаф”дан мағлубиятга учрагани боис муддатидан олдин чемпион бўла олмади. Кейин эса Жиззахдаги охирги тур ўйинига комиссар этиб тайинланганим учун айтганимдек, “Бунёдкор” ютиб қолса совринни топшираман деб кубокни ола кетдим. Бор гап шу.\n- Фараз қилинг, чемпион “Бунёдкор” эмас, балки “Локомотив” ё “Насаф” бўлиши мумкин эди. Бундай пайтда қандай йўл тутардингиз?\n- Бизда кубок битта. Шундай экан, бир пайтнинг ўзида уни учта шаҳарга олиб бора олмаймиз. Агар шу куни Бухорода тўп сурган “Локомотив” ёки Олмалиқда ўйнаган “Насаф” чемпионликни қўлга киритганида, унда чемпионга совринни сал кейинроқ топширардик. Чунки мен бу пайтда “Сўғдиёна” – “Бунёдкор” баҳсида комиссарлик қилаётгандим.


“Ўзбекгидроэнерго” АЖ ҳамда “Hydro4U” ҳамкорликда янги ГЭС қурилишига технологик ускуналар келтириш учун Европа Иттифоқининг грант маблағлари жалб қилинишига эришилди\n12:23 / 21.06.2022\n“Ўзбекгидроэнерго” АЖ ҳамда “Hydro4U” ҳамкорликда янги ГЭС қурилишига технологик ускуналар келтириш учун Европа Иттифоқининг грант маблағлари жалб қилинишига эришилди. Бу тўғрисида бугун, пойтахтимизда жойлашган “Raddison Blu” меҳмонхонасида Европа Иттифоқи томонидан молиялаштирилаётган “Horizon 2020” дастури доирасидаги “Hydro4U” – Марказий Осиёда барқарор кичик энергетика” лойиҳасининг йиллик йиғилишида маълум қилинди.\nУшбу лойиҳани амалга ошириш учун Европанинг илғор 12 та академик ва олий таълим муассасалари ҳамда 1 та ишлаб чиқарувчи корхонаси иштирокида “Hydro4U” консорциуми ташкил қилинган.\nТаъкидлаш жоизки, икки кун давом этадиган мазкур йиғилишда консорциум аъзолари томонидан ўтган 2021 йилда лойиҳа доирасида амалга оширилган кенг кўламли фаолиятнинг натижалари ҳамда келажакдаги истиқболли режалар муҳокама қилинади.\nБу борада, “Ўзбекгидроэнерго” АЖ ва “Hydro4U” консорциуми томонидан ҳамкорликда олиб борилган ишлар натижасида Фарғона вилоятининг сўлим Шоҳимардон қишлоғига қуввати 2,2 МВтлик, умумий қиймати 2 млн еврога тенг ГЭС қурилишига технологик ускуналар келтириш учун Европа Иттифоқининг 1,0 млн евролик грант маблағларининг жалб қилинишига эришилди.\nШунингдек, жаҳонда ушбу йўналишда етакчи бўлган Австриянинг “Глобал Гидро” компанияси билан технологик ускуналар келтириш учун шартнома имзоланади. Ҳозирда мазкур компания томонидан технологик ускуналар ишлаб чиқаришга киришилди.\nЛойиҳадаги қурилиш-монтаж ишлари, электр энергиясини узатиш ва механик ускуналарни келтириш учун “Ўзбекгидроэнерго” АЖнинг қарийб 12 млрд сўмлик ўз маблағлари йўналтирилади.\nУшбу ГЭСнинг фойдаланишга топширилиши натижасида йилига қўшимча ўртача 12 800 минг кВт соат электр энергияси ишлаб чиқарилиши таъминланиши кутилмоқда.\nБу эса, Шоҳимардонда яшовчи қарийб 7000 нафар аҳоли ёки 2100 та хонадоннинг электр энергиясига бўлган талабини тўлиғича узлуксиз қондириш ҳамда ушбу ҳудудда ишлаб чиқариш ва туризмни ривожлантириш орқали янги иш ўринларини яратиш имконини беради.\nШу сабабли, мазкур лойиҳа, авваламбор, инсон қадрини юксалтириш ва адолатли ижтимоий сиёсат йўлида президентимиз Шавкат Мирзиёев томонидан олиб борилаётган улкан ишларнинг Шоҳимардон қишлоғидаги кичик бир амалий кўриниши ҳисобланади.\nБундан ташқари, мазкур лойиҳа доирасида қўлланилаётган блок-модулли микроГЭС ускуналари қурилиш харажатларини қарийб 500 минг еврога иқтисод қилиш имконини яратди.\nАлоҳида айтиш жоизки, Ҳамдўстлик мамлакатлари учун янги бўлган Европанинг инновацион блок-модул микроГЭСларини ўрнатиш тажрибаси келажакдаги гидроэнергетика соҳасини янада ривожлантиришда катта аҳамият касб этади.\nШартнома графигига мувофиқ, Шоҳимардон ГЭСи 2023 йилнинг сентябрь ойида – Давлатимиз мустақиллигининг 32 йиллиги байрами арафасида фойдаланишга топширилади.\n13:20 / 04.06.2022\nГидроэнергетика соҳасида ҳамкорликнинг янги истиқболлари


Ўзбекистон Россиядан қарздорлик бўйича кўпчиликни ортда қолдирди\nЗикрилло Ишонч Ўзбекистоннинг Россиядан кредит йўналиши бўйича олган қарзи миқдори 2005 йилнинг 1 январь ҳолатига кўра, қарийб 656 миллион АҚШ долларига тенг. МДҲ давлатлари ичида Ўзбекистон Россиядан қарздорлик бўйича фақат Украинадан кейинги ўринда туради.\nУкраинанинг Россиядан 2 миллиард долларга яқин қарзи бор. Тожикистоннинг бу давлатдан қарзи 306 миллион доллар, Беларусники 260 миллионга яқиндир.\nБу ҳақда Россия ахборот агентликлари хабар тарқатди.\nИқтисодчи олим, профессор Аҳмаджон Ўлмасовнинг “Озодлик” мухбирига айтишича, Ўзбекистон ва Россия ўртасидаги қандайдир молиявий мажбуриятлар бўлиши табиийдир. Бу ҳолатда қарзнинг миқдори ва шартларига асосий эътибор қаратиш лозим. Умуман олганда, Ўзбекистон учун 650 миллион доллар қарз катта эмас. Мамлакат ялпи ички маҳсулоти ва экспорти миқдори билан солиштирганда бу рақам сезиларли ҳисобланмайди.\nЖамиятшунос Комрон Алиевнинг тахминича, Ўзбекистоннинг Россия олдидаги бу қарзи қурол-яроғ сотиб олиш натижасида келиб чиққан бўлиши мумкин. Шунингдек, Россиядан бошқа маҳсулотлар олингани ҳам эҳтимолдан йироқ эмас.


Сунъий интеллект коронавирус юқтириб олганларни аниқлашда ёрдам беришни бошлади » Ўзбекистон янгиликлари – Zamin.uz\n, 31 2020, 17:05\nСунъий интеллект коронавирус юқтириб олганларни аниқлашда ёрдам беришни бошлади\n03 мар, 13:25 1 133 Технология\nСаратонни аниқлаш учун фойдаланиб келинган сунъий интеллект энди COVID-19 коронавирусини топишда ҳам ишлатилади. Дастурий таъминотдан Хитойнинг 34 та госпиталида фойдаланилди ва унинг ёрдамида 32 мингдан ортиқ ҳолат бўйича текширувлар ўтказилди, деб хабар бермоқда Neowin'га таяниб Дарё нашри.\nАлгоритм Пекиннинг Infervision компанияси томонидан ишлаб чиқилган ва унда NVIDIA Clara’нинг ускуналаридан фойдаланилган. Улардан тиббиёт суратлари ва геномикани сканерлашда фойдаланилади. Алгоритм компьютер томографияси ёрдамида олинган суратлар ёрдамида 2000 марта текшириб кўрилган. Ҳисоблаш ишлари NVIDIA V100 видеочипларида амалга оширилди, улардан сунъий интеллектни тезлаштириш учун фойдаланилади.\nInfervision дастурий таъминоти нафас йўлларининг олинган суратларини таҳлил қилади. Улардан коронавирус келтириб чиқариши мумкин бўлган пневмония касаллиги бегиларини қидиради. Ушбу белгилар кузатилган беморлар чуқурлаштирилган текширувдан ўтказишга юборилади.\nCOVID-19 коронавирусини аниқлаш учун белгиланган расмий қоидаларга кўра, кўкрак қафаси компьютер томографияси ёрдамида текширилиши лозим. Коронавирус пневмонияга сабаб бўлади ва уни нафас йўлларининг шаффоф бўлмаган қисмида компьютер томографияси тасвирида кўриш мумкин.\n2020 йил январида Хитойнинг Ухань шаҳрида COVID-2019 коронавируси эпидемияси бошлангани маълум бўлди. Инфекция Антарктида қитъасидан бошқа дунёнинг бошқа 5 қитъасидаги мамлакатларга тарқалиб бўлган. 50 дан ортиқ давлатларда, жумладан, Европанинг 20 дан ортиқ мамлакатида вируснинг тарқалгани маълум қилинган. 2 март ҳолатига кўра, мазкур инфекция билан касалланиш бўйича 89 073 ҳолат аниқланган ва 3048 нафар одамнинг вафот этгани, 45 095 нафар беморнинг тузалгани маълум қилинган.\nСунъий интеллект коронавирус\nРоссия Ўзбекистонга COVID-19'ни аниқлаш бўйича тестлар етказиб берди 21 мар, 16:47\nХитойда сунъий интеллект орқали бошқарилувчи озиқ-овқат дўкони очилди 26 мар, 21:42\nЯпония коинотга кузатув сунъий йўлдошини учирди 17 мар, 18:02\nMasterCard ўз тармоғига сунъий интеллектни татбиқ этади 01 дек, 23:31\nGoogle лаблар ҳаракатидан сўзларни англай оладиган сунъий интеллект яратди 26 ноя, 15:26\nGmail мактубларга мустақил жавоб берадиган Smart Reply хизматига эга бўлди 05 ноя, 10:51


Чет элдаги хусусий уйлар ҳар томонлама қулайлик ва хилват жойларни қадрига етувчиларни ўзига жалб қилади. Одатда, виллалар ва қишлоқ уйлари дам олиш вақтида курорт зоналарида ижарага олинади, шаҳарлардаги алоҳида уйларга ҳам талаб катта.\nАгар Сиз чет элда коттеджни ижарага олиш тўғрисида ўйланиб қолган бўлсангиз, ArendaLazur TM (Cofrance SARL) брокерига мурожаат қилинг. Биз:\nжаҳон кўчмас мулк бозорида 12 йилдан кўпроқ давр мобайнида фаолият юритиб келмоқдамиз;\nдунёнинг 117 мамлакатида ваколатхоналаримиз бор ва 34 тилда сўзлашамиз;\nбутун сайёрамиз бўйлаб ижара учун хусусий уйлар: чет элдаги элита кўчмас мулкнинг ҳам, бюджет вариантлари, масалан, қишлоқлардаги уйларнинг ҳам кенг базасига эгамиз.\nЧет элда уйни қандай қилиб ижарага олиш мумкин?\nМижозларимиз чет элдаги ҳар қандай уйни қисқа муддатга ҳам, узоқ муддатга ижарага олиш ҳуқуқига эгалар. Танланг, қайси бири кўнглингизга маъқулроқ: Франциянинг мовий қирғоғи ёки Италия тоғларидаги қишлоқ уйларими? Болгариянинг хилват жойларидаги шинам уйча ёки Руминиядаги ҳашаматли қасрми? Мутахассисларимиз Сиз учун фақат орзу қилишингиз мумкин бўлган ҳар қандай вариантни танлаб берадилар!\nЧет элдаги уйни ижарага олиш учун ArendaLazur TM (Cofrance SARL) вакилига қуйидаги маълумотларни юборинг:\nқайси мамлакатда уйни ижарага олишни истайсиз;\nдизайн, ички кўриниши (интерьер) бўйича хоҳиш-истакларингиз қандай;\nуйни қайси муддатга ижарага олишни режалаштирмоқдасиз;\nкоттеджда нечта хона бўлиши, унинг майдони қандай бўлиши керак;\nатрофдаги инфратузилма юзасидан алоҳида хоҳиш-истакларингиз борми;\nтахминий даромадингиз (бюджетингиз).\nЧет элдаги виллани ижарага олиш учун юборилган сўровнома дарҳол кўриб чиқилади. Брокер мутахассиси Сиз учун актуал вариантларни танлайди ва Сизга чет элдаги уйларни танлаш учун таклиф қилади.\nСиз уйларнинг фотосуратлари ва объект тавсифи билан чекланишингиз ёки айниқса, узоқ муддатли ижара хусусида сўз юритилган ҳолатда, уйни шахсан бориб кўришингиз мумкин.\nСизни оворагарчиликлардан озод қилган ҳолда, Сиз томондан танланган мамлакатга боришни тезда ташкиллаштиришга ёрдам берамиз:\nСаёҳат учун керакли ҳужжатлар пакетини шакллантирамиз.\nАвтомобил, вертолётда трансферни ташкиллаштирамиз.\nСамолётга чипталарни сотиб оламиз ва тез қулай учиб бориш учун хусусий самолётни тақдим қиламиз.\nКомпаниямиздан бирга кузатиб борувчи шахсни таклиф қиламиз, у низоли масалаларни ҳал қилишга ва ижара шартномасини тузишга ёрдам беради.\nТаржимон хизматларини таклиф этамиз.\nКомпаниямизнинг барча хизматлари учун нақд пулсиз усулда тўлаш мумкин\nЧет элда уйларни ижарага олиш нархлари\nЧет элдаги хусусий уйлар турли нарх тоифаларига тегишлидир: вилла денгиз ёки тарихий марказга қанчалик яқинроқ бўлса, унинг майдони қанчалик катта бўлса, уни ижарага олиш нархи шунчалик қимматроқ бўлади.\nИспанияда Ла Сениядаги биринчи қирғоқ линиясидаги хусусий бассейнли муҳташам беш хонали вилла учун ҳафтасига 1 400 евро тўланади. Валенсияда қирғоқ бўйи ҳудудидаги 339 кв.м майдонли бассейнли таунхаус бир ой яшаб туриш учун 1 500 еврога баҳоланади.\nГрецияда Кассандрадаги денгизга бир қадам масофада жойлашган 200 кв.м майдонли 4 хонали икки даражали вилла ижарага олувчи учун бир кунда 180 еврога тушади.\nЛатвиянинг Рига ўлкасида 360 квадрат метр майдонли 6 хонали уйни бир ойда 2 900 еврога ижарага олиш мумкин.\nФинляндияда Ювяскюлядаги 84 кв.м майдонли 4 хонали коттедж бир ой учун 1 200 евро туради.\nЛатвиянинг машҳур Юрмала курортидаги 320 кв.м майдонли 7 хонали уйни бир ойда 2 500 еврога ижарага олиш мумкин.\nГамбиядаги 172 кв.м майдонли уч хонали уйни ижарага олиш учун бор-йўғи бир ойга 420 евро сарфланади.\nArendaLazur TM (Cofrance SARL) компаниясининг чет элда уйларни ижарага олиш хизматидан фойдаланинг ҳамда сифатли сервис ва идеал иш натижасидан роҳатланинг!


Наманган шаҳридаги “AZIZBEK AVTO GAZ SOZLASH” масъулияти чекланган жамияти (СТИР: 303018449) Устав фондининг миқдори 5 850 603 000 сўмдан 5 807 603 000 сўмга камайтирилиб, 43 000 000 сўм этиб белгиланганлиги билдирилади.\nНаманган шаҳридаги "MIFRET" масъулияти чекланган жамияти (СТИР: 306488084) Устав фондининг миқдори 220 924 444 сўмдан 99 000 000 сўмга камайтирилиб, 121 924 444 сўм этиб белгиланганлиги билдирилади.\nНаманган шаҳридаги "AUTO-BOYKA" масъулияти чекланган жамияти (СТИР: 306636144) Устав фондининг миқдори 918 175 944 сўмдан 50 000 000 сўмга камайтирилиб, 868 175 944 сўм этиб белгиланганлги билдирилади.\nНаманган шаҳридаги "TRADING MAX" масъулияти чекланган жамияти (СТИР: 306836093) Устав фондининг миқдори 490 323 000 сўмдан 23 000 000 сўмга камайтирилиб, 467 323 000 сўм этиб белгиланганлиги билдирилади.\nНаманган шаҳридаги "START ACTIVES" масъулияти чекланган жамияти (СТИР: 306869417) Устав фондининг миқдори 470 518 065 сўмдан 55 000 000 сўмга камайтирилиб, 415 518 065 сўм этиб белгиланганлиги билдирилади.\nНаманган шаҳридаги "HAPPY TIME TRAVEL" масъулияти чекланган жамияти (СТИР: 304929611) Наманган шаҳридаги "SOF YOG'OCH SAVDO SERVIS" масъулияти чекланган жамияти (СТИР: 303898866) ҳамда Наманган шаҳридаги "MUBINA ABDULAZIZ SAVDO" масъулияти чекланган жамияти (СТИР: 305109562) қўшма йиғилиш баённомасига асосан Наманган шаҳридаги “MUSTAHKAM MEBEL” (СТИР: 305202400) масъулияти чекланган жамияти таркибига бирлаштириб юборилаётганлиги билдирилади.\nНаманган шаҳридаги “NAMANGAN ELEKTRO DVIGATEL TA'MIR SERVIS” масъулияти чекланган жамияти (СТИР: 302404641) мулкчилик шакли ўзгартирилиб, “NAMANGAN ELEKTRO DVIGATEL TA'MIR SERVIS” хусусий корхонасига айлантирилганлиги билдирилади.\nМингбулоқ туманидаги “ULUGBEK ISLOMJON BAHROMJONOV” масъулияти чекланган жамияти (СТИР: 302307699) Устав фондининг миқдори 78 253 806 сўмдан 47 662 177 сўмга камайтирилиб, 30 591 623 сўм этиб белгиланганлиги билдирилади.\nНаманган шаҳридаги "TEXNO METAL" хусусий корхонаси (СТИР: 306165185) Наманган шаҳридаги "KO'RKAM DIZAYN TEKSTIL" оилавий корхонаси (СТИР: 304778025) таркибига қўшиб юборилаётганлиги билдирилади.\nНаманган шаҳридаги "METAL PLANET SERVICE" хусусий корхонаси (СТИР: 304454974) Наманган шаҳридаги "OBOD SANOAT-MSM" хусусий корхонаси (СТИР: 307038721) таркибига қўшиб юборилаётганлиги билдирилади.\nНаманган шаҳридаги “SABR-TOQAT SERVIS” хусусий корхонаси (СТИР: 205640611) мулкчилик шакли ўзгартирилиб, “SABR-TOQAT SERVIS” масъулияти чекланган жамиятига айлантирилганлиги билдирилади.\nНаманган шаҳридаги "CHEMICAL GROUP COMPANY" масъулияти чекланган жамияти (СТИР: 305906101) Устав фондининг миқдори 904 034 288 сўмдан 626 865 712 сўмга камайтирилиб, 277 168 576 сўм этиб белгиланганлиги билдирилади.\nНаманган шаҳридаги “IMKON TEX” масъулияти чекланган жамияти (СТИР: 304898944) мулкчилик шакли ўзгартирилиб, оилавий корхонага айлантирилганлиги билдирилади\nНорин туманидаги “ALI-MUSLIM INDUSTRY” хусусий корхонаси (СТИР: 306717107) мулкчилик шакли ўзгартирилиб, масъулияти чекланган жамиятига айлантирилганлиги билдирилади.\nПоп туманидаги "NAMANGAN URUG'CHILIK KLASTER" масъулияти чекланган жамияти (СТИР: 305792049) номи "YUNIYE POKOLENIYE" масъулияти чекланган жамиятига ўзгартираётганлиги билдирилади.


Четдаги минглаб ўзбекистонликлар ўзлари билмаган ҳолда фуқароликдан маҳрум қилиниши мумкин » Ўзбекистон янгиликлари – Zamin.uz\nЧетдаги минглаб ўзбекистонликлар ўзлари билмаган ҳолда фуқароликдан маҳрум қилиниши мумкин\nЎзбекистон фуқаролигининг қадри қандай? Бу саволга кенг ижтимоий-сиёсий таҳлилсиз тўлиқ жавоб бериш мумкин эмас.\nҚуйида эътиборингизни масаланинг ҳуқуқий жиҳатига қаратамиз: Ўзбекистон давлат идоралари 2014 йилнинг ўрталаридан бошлаб юзлаб фуқароларни ҳеч қандай огоҳлантириш ёки тегишли ҳуқуқий жараёнсиз фуқароликдан чиқариб юборди. Фуқаролигини йўқотган шахслар бу ҳақда йиллар ўтибгина хабар топмоқда.\n1. Шахс чет давлатда ҳарбий хизматга, хавфсизлик хизмати идораларига, полицияга, адлия идораларига ёки давлат ҳокимияти ва бошқарувининг бошқа идораларига ишга киргани натижасида.\n2. Агар чет элда доимий яшовчи шахс уч йил ичида узрли сабабларсиз консуллик ҳисобига турмаган бўлса.\n3. Агар Ўзбекистон фуқаролиги ёлғонлиги шак-шубҳасиз маълумотлар ёки сохта ҳужжатлар тақдим этиш натижасида олинган бўлса.\n4. Агар шахс чет давлат фойдасини кўзлаб фаолият юритиш ёки тинчлик ва хавфсизликка қарши жиноятлар содир этиш орқали жамият ва давлат манфаатларига жиддий зарар етказган бўлса.\n5. Агар шахс чет давлатнинг фуқаролигини олган бўлса.\n- фуқаролик шахс билан давлатнинг доимий сиёсий-ҳуқуқий алоқасини белгилайди;\n- ҳеч ким фуқароликдан ёки фуқароликни ўзгартириш ҳуқуқидан маҳрум қилиниши мумкин эмас;\n- ҳукумат Ўзбекистон ҳудудида ва унинг ташқарисида ўз фуқароларининг ҳуқуқлари, эркинликлари ва манфаатларини ҳимоя қилади.\nБундан ташқари, ҳукумат ўз идоралари ва мансабдор шахслари орқали фуқаролар олдида масъуллиги айтилади. Аммо Конституциявий суд фуқаролик йўқотилиши жараёнида давлат мансабдор шахсларининг фуқаро олдидаги вазифаларига умуман тўхталмайди. Фуқаролик нон сотиб олиш учун навбатда туриш дегани эмас-ку ахир.\nКиши фуқароликдан чиқарилиши ўта жиддий ҳуқуқий оқибатларга сабаб бўлгани боис ўзига хос ҳуқуқий жараёнга асосан иш кўришни талаб этади. Бу жараёнда фуқароликни йўқотиши мумкин бўлган шахс ёки унинг оиласи хабардор қилиниши билан бирга, унга фуқароликни йўқотмаслиги учун имкон ҳам берилиши керак.\nШу ўринда қонунчиликдаги фаолиятнинг айрим турларини лицензиялаш қоидаларини эслаш лозим. Оддий лицензия бекор қилиниши учун бундай қарорни қабул қилган орган лицензия эгасига ёзма шаклда уч кундан кечиктирмай хабар бериши лозим. Ёки бўлмаса ажрашиш қоидаларини эслайлик. Эр-хотин ўз хоҳиши билан ажрашмоқчи бўлса ҳам ажрашиш учун энг камида 6 ойгача муҳлат тайинланиши мумкин.\nСудлар эса ажрашиш бўйича ишларни кўришда оилани сақлаб қолиш юзасидан чоралар кўриши керак, гарчи эр-хотин ўз хоҳишига кўра ажрашаётган бўлса ҳам. Эътибор беринг, икки балоғат ёшидаги одам ўртасидаги муносабатларни сақлаб қолиш учун шу қадар жиддий ҳуқуқий жараён ишлаб чиқилган.\nҲуқуқ ва имтиёзларнинг тегишли ҳуқуқий жараёнсиз чекланиши давлат идораларига бўлган ҳурмат ва ишончни синдиради, тегишли ҳуқуқ/имтиёзни эса, масалан, фуқароликни, эътиборсизлантиради. Шунинг учун ҳокимият органлари фаолиятидаги хато-камчиликларни тан олиш ва тўғрилаш ислоҳотлар марказида бўлиши керак.\nКонституциявий суд фуқаролик йўқотилиши тўғрисидаги қарорини қайта кўриб чиқиши ва тегишли ҳуқуқий жараёнсиз фуқароликдан чиқариб юборилган кишиларнинг ҳуқуқ ва имтиёзлари тикланиши керак.\nЯнгиликлар » Жамият » Четдаги минглаб ўзбекистонликлар ўзлари билмаган ҳолда фуқароликдан маҳрум қилиниши мумкин\n19:30 Трамп АҚШда туғилган хорижлик чақалоқларга фуқароликни бериш ҳолатини бекор қилмоқчи\n20:23 Чет элга чиқиш паспортини жорий этиш тўғрисидаги қарор лойиҳаси: чекловлар қонунийми?\n14:53 «Ўзбекистон Республикаси Давлат хавфсизлик хизмати тўғрисида»ги қонун маъқулланди\n07:37 Россия фуқаролигини олиш енгиллаштирилади


Ноябр 3, 2017\tАдабиёт Изоҳ қолдириш 550 Кўрилди\nТелба шамол уйнинг тарновини тирнаб, бувининг хаёлларини чалғитарди. Осмадаги чироқ тебраниб, унинг девордаги суратини гўё аллаларди. Пилик учида ўйнаётган олов пасайгандан пасайиб, шишадаги тутун қатлами қуюқлашган сайин хона бутун бисоти билан гўё зулмат қаърига шўнғирди. “Ёғи тугади”. Келинига қош қораймасдан айтиб эди — бўрон кучаймоқда, сивит ўчади, чироқларни тайёрлаб қўй. Келини гапни ҳазилга бурди.\n— Бек келмасалар, — келини Қосимжонни шундай атарди, — кўп бало чироқ нима керак? Биттаси етарли. Аввали сивит ўчмас, ўчса бизнинг уйга ўтасиз.\n— Келиннинг парваси палак! “Бек келмасалар…миш!”\nБироқ кўнгилга олмади. Унинг одати шунақа — ҳазилиям тўғрисиям бир, дилидаги тилида! Товушини айтмайсиз! Тоғ тебратади. Қўни-қўшнилар унга “Жарчикелин” деб лақаб қўйишган. “Товушим туғаси шундай бўлса, айбим нима, — дерди қўшни аёлларнинг ҳазилига жавобан. — Энамнинг ўзлариям мендақа келинни орзу қилганлар. Чунки қулоқларининг пардаси қалинлашиб, паст товушни яхши эшитмайдилар. Шундай эмасми, эна? Буви ми- йиғида кулиб, “ҳа” деб қўярди.\nКелини шаҳарлик эди. Эрка ўсган эмасми, эйликгунча бувининг она сути бурнидан қайтди. Келинининг илдиз отиши учун “кар” бўлди, “соқов” бўлди, “сўқир” бўлди. Қариган чоғида қайта “қиз” бўлиб, овқатини пиширди, ҳовлисини супурди, сувини келтириб, кийим-кечагини ювди. Хайрият, хизматлари зое кетмади. Шаҳарнинг юриш-туришию эркаликларидан, баландпарвоз ҳою ҳавасларидан асар қолмай, асл тоғлик бўлди-қолди. Рўмоли ўн чораклик, кўйлаклари узун, чорвадор, ўтин ёргич, урчуқ йигирувчи, ўрмак тўқувчи. Худога шукур, болалари бир этак. Барини бувининг ўзи тетапоя қилди. Энди тунлари бувининг қучоғи учун талашганлари талашган.\nШу оқшом ҳам талашишди. Кичкина невараси тўшакка яшириниб олган экан, буви турғизди.\nОлдинги Янги бозор иш бошлади\nКейинги “Тайфанг”га кўприк керак!


Samsung YouTube'ни портлаётган Galaxy Note 7 смартфонлари тасвирланган роликни ўчиришга мажбур қилди\n21:14 / 20.10.2016\nМанбага кўра, видео яратувчилари компаниянинг муаллифлик ҳуқуқини бузганлиги туфайли Корея корпорацияси Modded Games деб номланган YouTube-каналидаги видеотасвирнинг ўчирилишига муваффақ бўлган.999663\nВидеода ўйин персонажларидан бири бўлган Майкл қурол-яроғ дўконига киради ва бу ерда смартфонларни харид қилади. Шундан сўнг уларни ҳаракатланаётган автомобилларга ҳамда воқеа жойига етиб келган полициячиларга ота бошлайди. Гаджетлар кетма-кет портлайди.\nМазкур видео тақдим қилинган вақтдан бошлаб (1 октябрь) у 1,2 миллион марта кўрилган ҳамда 6 мингдан зиёд "лайк"ка эга бўлган. Қайта юкланган роликлар ва унинг нусхалари ўчирилмаган, уларни муаммосиз топиш мумкин.\nSamsung Electronics компанияси 10 октябрь куни ўз ҳамкорларига Galaxy Note 7 сотувларини тўхтатишни сўраб мурожаат қилганди. Бунга янги партиядаги қурилмаларнинг ўз-ўзидан ёниш ҳолатлари ҳақидаги маълумотларнинг пайдо бўлиши сабаб бўлган. Кейинроқ корпорация мазкур гаджетларни ишлаб чиқаришни буткул тўхтатди.\nSamsung YouTube Galaxy Note 7 ролик


ОНИХОКРИПТОЗ — ТИРНОҚЛАРНИНГ ЭТ ИЧИГА ЎСИШИ ХАСТАЛИГИ - 17 Ноября 2020 - Блог - WWW.SHERLAR.ORG - SMS SHERLAR, SEVGI SHERLARI, YANGI\nПятница, 27.11.2020, 17:35\nГлавная » 2020 » Ноябрь » 17 » ОНИХОКРИПТОЗ — ТИРНОҚЛАРНИНГ ЭТ ИЧИГА ЎСИШИ ХАСТАЛИГИ\nОНИХОКРИПТОЗ — ТИРНОҚЛАРНИНГ ЭТ ИЧИГА ЎСИШИ ХАСТАЛИГИ\nТирноқлар билан боғлиқ хасталиклардан энг кўп тарқалгани тирноқларнинг эт ичига ўсиши (Онихокриптоз) ҳисобланади. Айниқса, замонавий оёқ кийимларнинг учли, тор шаклда тайёрланаётгани бу хасталикнинг оммалашиб кетишига сабаб бўлмоқда. Хўш, бунинг вужудга келиш сабаблари нимада? Уни даволашнинг қандай усуллари бор? Шу ҳақда Республика ихтисослаштирилган травматология ва ортопедия илмий амалий тиббиёт маркази директори, тиббиёт фанлари доктори Муроджон Ирисметов ўз фикрларини билдириб ўтди.\n–Тирноқлар қандай ҳолларда эт ичига қараб ўсади?\nТирноқни нотўғри олиш ва сифатсиз педикьюр ҳам унинг эт ичига ўсишига сабаб бўлади. Айниқса, бу хасталик тор, учли оёқ кийимлар кийишдан келиб чиқади. Шунингдек, оёқ кийим кишининг оёғига катта ёки кичик бўлса ҳам ушбу хасталикка сабаб бўлиши мумкин. Кўпчилик катта оёқ кийимнинг зарари йўқ деб ўйлайди, аммо оёқга мос бўлмаган туфлилар ҳам касаллик келтириб чиқариши мумкин.\nНаслдан-наслга ўтадиган мойиллик, оёқ бармоқлари шаклининг ўзгариши (орттирилган ёки туғма маймоқлик ҳамда яссиоёқлик), замбуруғли оёқ касалликлари, оёқ бармоқларининг шикастланиши, оёқ бармоғи атрофидаги турли яра-чақалар, оёқда қон айланишининг бузилиши каби ҳолатлар касаллик келиб чиқишига замин яратади.\nТирноқ пластинкасининг бармоқ этига қараб ўсиши Онихокриптоз деб номланади. Ўсган тирноқ терини шикастлаши натижасида юмшоқ тўқималарда яллиғланиш кузатилади. Кейинчалик қизариш, бармоқ шиши ҳамда сезиларли оғриқ билан давом этади. Шунингдек, тирноқнинг ҳар икки томондаги этга қараб ўсиши ҳам ушбу турдаги хасталиклар сирасидандир. Энг ёмони, онихокриптозга нисбатан бепарво бўлинса, яллиғланиш зўрайиб, тирноқ атрофидаги терида йиринг пайдо бўлиши мумкин.\n–Онихокриптоз қандай даволанади?\nТирноқ этга қараб ўса бошлаганида, оғриқ кучли бўлмаган пайт ҳам ихчам пойабзални кенгроғига алмаштириш ва имкон қадар ялангоёқ юриш тавсия этилади. Йиринг йиғилиши ва яллиғланиш авжига чиқа бошлашидан аввал мутахассис маслаҳатини олиш лозим.\nТери яллиғланиб йиринг ҳосил қилган бўлса, аввало у яхшилаб тозаланади. Инфекцияга қарши турли маз ва лаклар тавсия этилади. Тирноқнинг ёнлари эҳтиётлик билан олиниб, йиринг кетгандан сўнг махсус тамб қўйилади. У тирноқнинг яна ўз ҳолига қайтишига ёрдам беради. Ҳар ўн беш кунда тамб алмаштирилади. Жараён токи тирноқ тўғри ўсадиган бўлгунча давом этади.\nЛазер муолажаси этга ўсган тирноқни даволашдаги энг самарали ва кам оғриқ берадиган усул. Бу усулда тирноқнинг этга ўсган қисми ҳамда ўсадиган қирралари лазер нури билан куйдирилади. Тирноқни олиш билан бирга яллиғланиш ўчоғи ҳам бартараф этилади. Бу муолажадан сўнг тирноқнинг этга қараб ўсиши муаммосидан бутунлай қутулиш мумкин. Бироқ бир қанча салбий тарафларини ҳам санаб ўтиш лозим: шикастланган тирноқ атрофининг куйиши, жароҳат секин битиши ва узоқ давом этадиган тикланиш жараёнига сабаб бўлади.\n–Қандай вазиятда жароҳлик амалиёти ўтказилади?\nЭнг оғир даражага ўтганда жарроҳлик амалиёти қўлланилади. Жарроҳлик усулида даволаш Шифокор маҳаллий оғриқсизлантириш усулида тирноқнинг этга қараб ўсган қисмини жарроҳлик йўли билан олиб ташлайди. Шундан сўнг теридаги шикастланиш ва юмшоқ тўқималар яллиғланиши оз бўлса-да, камаяди. Бир неча ойдан сўнг тирноқ яна ўз шаклига қайтади.\nҚайд этиш лозим Кўп касалликлар инсонинг эътиборсизлиги туфайли келиб чиқади. Ўз вақтида мутахассисга мурожаат қилмаслик эса, уларнинг зўрайиб кетишига сабаб бўлади. Шу боис доимо саломатлигимиз ҳақида қайғуришимиз ҳамда жисмоний ҳолатимиздаги ўзгаришларга беэътибор бўлмаслигимиз керак.\nКатегория: FOYDALI MASLAHATLAR / ПОЛЕЗНЫ СОВЕТЫ | Просмотров: 7 | Добавил: sherlarorg | Теги: #news, #Yangiliklar, #новости, #Yangilik, #xabarlar, #uznews, #newsuz, #ahborot, #habarlar | Рейтинг: 0.0/0


ЭГРИ ЙЎЛНИНГ СЎҚМОҒИ\nЖамият 30.04.2019 199\nХалқимизда "Тўғри юрдим - етдим муродга, эгри юрдим - қолдим уятга", деган нақл бор. Кишининг нафс васвасасига учиб, турли қинғирликларга қўл уриши, жамиятда белгиланган тартиб-тамойилларга амал қилмасдан иш кўриши уни надомат сари бошлаши аниқ. Буни қуйидаги ҳолатлар мисолида ҳам кўриш мумкин.\nСохта маълумотномалар сири очилди\nМаълумки, Ўзбекистон Республикаси Соғлиқни сақлаш вазирининг тегишли буйруғи билан дастлабки тарзда ва вақти-вақти билан тиббий кўрикдан ўтиши шарт бўлган ходимлар рўйхати тасдиқланган.\nУнга кўра, тиббиёт муассасаларининг бир қатор ходимлари ҳар йили белгиланган тартибда тиббий кўрикдан ўтиши лозим. Зотан шифокорлик касби шуни талаб этади. Улар мунтазам беморлар билан ишлайди, кўпчилик билан мулоқотда бўлади. Бу вақтда касалликни юқтириши, шу билан бир қаторда, уни яна бошқаларга тарқатиши мумкин.\nАммо Нишон туман тиббиёт бирлашмасининг бир гуруҳ шифокорлари ана шу масъулиятли мажбуриятнинг осон ечимини топиб олишган экан. Бунда туман тиббиёт бирлашмасининг марказий поликлинкасида фельдшер вазифасида ишлаб келган Б.А. ҳожатбарорлик ролини бажарган.\nГап шундаки, у Қарши шаҳридаги хусусий корхоналардан бирининг раҳбари билан ўзаро тил бириктириб, вилоят давлат санитария-эпидемиология назорати маркази "Вирусология лабораторияси" штампининг қалбаки нусхасини тайёрлаб олган. Қарабсизки, керакли тамғани қўлга киритган Б.А. дарҳол "бизнес" ишларини бошлаб юборади.\nЯъни, у 2015-2018 йиллар давомида 105 нафар тиббиёт ходимига белгиланган тиббий кўриклардан ўтганлиги ҳақида қалбаки маълумотнома тайёрлаб берган. Текинга эмас, албатта. Бу маълумотномаларнинг ҳар бири учун 15 минг сўмдан 44 минг сўмга қадар "хизмат ҳақи" олган.\nҚинғир ишнинг қийиғи қирқ йилдан кейин ҳам чиқади, деганларидек, Б.А.нинг "бизнес"и ҳам кўпга чўзилмади. У ҳуқуқни муҳофаза қилувчи органлар томонидан қўлга олинди.\nШу ўринда яна бир мулоҳаза, жиноятчику қонуний жазосини олади. Аммо халқимиз зиёли инсонлар сифатида биладиган, ҳурмат қиладиган тиббиёт ходимлари Б.А.дан белгиланган текширувга бормасдан сохта маълумотнома сотиб олаётганида наҳотки виждонлари қийналмаган бўлса!\nҒузор туманида яшовчи Қ.А.нинг аслида ҳеч нарсадан камчилиги йўқ. Тўрт нафар фарзанди бор, оиласи тинч, топиш-тутиши жойида, яна нима керак кишига? Аммо у борига қаноат қилмади, кўпроғини кўзлади. Натижада эса...\nЖорий йилнинг январь ойи бошларида Қ.А. онасини Ҳаж сафарига кузатаётган эди. Шу боис, уйида кичикроқ тадбир ташкил қилиб, дўсту яқинларини чорлайди.\nШу куни танишларидан бири унга Бухородан бир дўсти келгани, озроқ "наша" топиб бериши кераклигини айтиб, ёрдам сўрайди. Қўлига олдиндан 300 минг сўм пул тутқазади. Бундай вақтда йўқ дея олмайдиган Қ.А. ҳам пулни чўнтакка уриб, ишга киришади.\nҚизиқ-а, бир томондан онасини муқаддас Ҳаж зиёратига жўнатишдек ширин ташвишлар оғушида юрган киши кўнглининг яна бир четида тезроқ гиёҳванд модда топиб, харидорга етказиш режаси ҳам турса. Қ.А.да худди шундай эди.\nУ меҳмонларни кузатиб, "наша" излашга тушади. Бир танишидан топади ҳам. Шундан сўнг, уни мижозга етказиш учун Қарши шаҳрига келади. Шаҳардаги кафелардан бири олдида мижоз билан учрашиб, гугурт қутисига солинган "заҳри қотил"ни унга тутқазади.\nИшнинг тез битганидан хурсанд Қ.А.нинг шодлиги узоққа чўзилмади. У шу жойнинг ўзида ҳуқуқни муҳофаза қилувчи орган ходимлари томонидан ушланиб, қўлига кишан тақилди.\nКамерага тушиб қолган ўғрилар\nҚарши шаҳрилик И.Х. "ENTER Engineering Pte. Ltd." корхонасининг Нишон туман Нуристон шаҳарчасидаги омборхонасига ишга жойлашган эди.\nЎз иш ўрнига эга бўлган, яхшигина маош олаётган бу йигит янада яхшироқ ишлаш, малакасини ошириш, жамоада обрў-эътибор қозониш ўрнига, қандай қилиб тезроқ чўнтагини қаппайтириб олиш ҳақида ўйлай бошлади. Унинг наздида, бунинг энг осон йўли омбордаги моддий ашёларни ўғирлаб, сотиш эди.\nДастлаб И.Х. омбордан мисдан ясалган икки қути эҳтиёт қисмларни кийимига ўраб олиб чиқиб, ҳовлидаги темир панжарадан ташқарига улоқтирди. Навбатчилик вақти тугагач, ушбу ашёларни олиб уйга қайтди.\nУ йўл-йўлакай ушбу буюмларни Қарши тумани Чўлиота қишлоғидаги "металлоломчи"лардан бирига ҳар килосини 24 минг сўмдан, жами 336 минг сўмга нархлаб, сотиб юборади.\nХалқимизда иштаҳа овқат вақтида келади, деган гап бор. Энди И.Х.да бели оғримай пул топиш иштиёқи ошади. У корхонага қайтгач, бу сафар ўзи билан бирга ишлаётган яна икки нафар шерикларини ҳам ўғирликка ундайди. Улар омборхонадаги эҳтиёт қисмларни яширин тарзда олиб чиқиб, темир панжаралар орасидан ташқарига улоқтирар, И.Х. эса бу ашёларни олиб, таниш "металлоломчи"га пуллаб келар ва даромадни тақсимларди.\nТоки, корхона масъулларидан бири хориждан катта маблағ эвазига олиб келинган ва омборда сақланаётган эҳтиёт қисмлар камайиб бораётганини пайқаб қолгунча, уч шерикнинг ошиғи олчи бўлди. Бунгача улар 9 ўрам "медная лента" ва 342 дона "молниеуловитель" товар моддий бойликларини ўғирлаб, сотиб юборишга улгурган экан.\nҲолат бўйича текширувлар бошлангач, омборга ўрнатилган кузатув камералари ҳуқуқбузарликни ким ва қай тарзда амалга оширганини осонгина фош этиб берди. Айбдорларнинг эса қилмишини тан олишдан бошқа чораси йўқ эди.\nЭътибор қилинг, хориждан олиб келинган бу буюмларнинг умумий нархи қарийб 105 миллион сўмни ташкил этмоқда. И.Х. ва шериклари эса уларни килога ҳисоблаб, жами 7 миллион сўмга сотишган. Аммо энди 105 миллионни тўлаши шарт. Шу билан бир қаторда, улар қилмишлари учун белгиланган тартибда жазога тортилиши муқаррар.\nНишон туман ИИБ ҳузуридаги ТБ суриштирувчиси, лейтенант,


“ШЎРТАН-ЛЕДИ” САФАРДА ҲАМ “ТЕМИРЙЎЛЧИ” ҚИЗЛАРНИ МАҒЛУБ ЭТДИ\nКуни кеча аёллар жамоалари ўртасида ҳам мамлакат миллий чемпионати олий лига доирасида ўйинлар ўтказилди. Жумладан Ғузор шаҳри шарафини ҳимоя қилаётган “Шўртан-Леди” жамоаси қизлари сафарда “Локомотив” меҳмони бўлишди. Эслатиб ўтиш жоиз, айнан ушбу жамоалар ўртасидаги биринчи давра учрашуви воҳа вакилларининг ғалабаси билан якун топган эди. Шу боис Тошкентдаги учрашувга кўпчиликнинг қизиқиши катта эди. Айниқса, мезбон жамоа мухлислари Ғузордаги мағлубият учун муносиб ўйин куриш ниятида эдилар. Бироқ ҳимояда эҳтиёткорлик ва соввуқонлик билан ҳаракат қилган Одил Аҳмедов шогирдлари қарши ҳужум тактикасини қўллаган ҳолда рақибларини бу сафар ҳам доғда қолдиришнинг уддасидан чиқишди.\n“Локомотив” футболчиларининг икки голига, қашқадарёлик қизлар тўрт бор жавоб қайтаришди. Улдона Тўхтаева (30), Сарвиноз Назарова (5, 75) ва Гулираъно Толмасова (80) томонидан киритилган голлар “Шўртан-Леди”га навбатдаги – мавсумнинг учинчи ғалабасини тақдим этди. Шу ўринда учрашувнинг 10 дақиқасида Улдона Тўхтаева ҳакам томонидан белгиланган пенальтини аниқ бажара олмади.\nМазкур учрашувда “Шўртан-Леди” қуйидаги таркибда ҳаракат қилди: Наргиза Маҳмудова, Юлдуз Шодиева, Бахтишода Тўхтаева, Улдона Тўхтаева, Ҳусния Ганчева, Сайёра Жиянбоева, Сарвиноз Назарова, Сайёра Нурматова, Гулираъно Толмасова (Гулзода Саидова, 83), Мухлиса Мирзаёрова, Феруза Раҳмонова.


Журналист Давлат Назарни машинада уриб кетган ҳайдовчига ҳукм ўқилди – Газета.uz\nЖурналист Давлат Назар вафот этган ЙТҲда айбли деб топилган ҳайдовчига уч йил муддатга озодликни чеклаш жазоси тайинлади. Марҳумнинг турмуш ўртоғи судланувчининг вояга етмаган фарзандини якка боқувчисиз қолдирмасликни сўраган.\n21 феврал 2020, 16:15 Жамият\n19 февраль куни Жиноят ишлари бўйича Урганч шаҳар суди хоразмлик журналист Давлат Назар (Давлатназар Рўзметов)ни машинасида уриб кетган ҳайдовчи Умидбек Сапаровга уч йил муддатга озодликни чеклаш жазоси тайинлади. Шунингдек, у автомобилни 1,5 йил муддатга бошқариш ҳуқуқидан маҳрум этилди. Бу ҳақда марҳумнинг дўсти, судда гувоҳ сифатида сўроқ қилинган Умидбек Давлатов «Газета.uz»га хабар берди.\nСуд ҳукми билан «Хоразм инвест» МЧЖда ишлаган ҳайдовчи Ўзбекистон Жиноят кодекси 266-моддаси (Транспорт воситалари ҳаракати ёки улардан фойдаланиш хавфсизлиги қоидаларини бузиш) 2-қисмида назарда тутилган жиноятни содир этганликда айбли, деб топилди.\nОлий суд матбуот котиби Азиз Обидовнинг «Газета.uz»га маълум қилишича, суд марҳумнинг турмуш ўртоғи судланувчига нисбатан даъвоси йўқлиги инобатга олган. У Умидбек Сапаровнинг икки нафар вояга етмаган фарзандини якка боқувчисиз қолдирмасликни судьядан сўраган. Судья қарор чиқаришда ҳайдовчининг муқаддам судланмаганини ҳам инобатга олган.\n2019 йил 7 ноябрда «ГАЗель» автомобили иштирокидаги ЙТҲда 48 ёшли Давлатназар Рўзметов бош тана қисмидан жароҳат олиб, воқеа жойида вафот этганди. Марҳум журналист турли йилларда «Жамият» газетасида мухбир, «Хоразм ёшлари» газетасида эса муҳаррир ўринбосари лавозимида ишлаган.


Жиноятчилар жазоланиши керак: жарохат олган боланинг ота-онаси\n21 Avgust 20:01 Ҳодисалар\nВОЯГА ЕТМАГАН ЖАЗОЛАМОҚ ЖИНОЯТЧИ ОТА-ОНА ПИЧОК ЯРАЛАРИ ПИЧОҚ РЕАНИМАЦИЯ ЎСМИРЛАР\nОғир пичоқланган ўн етти ёшли бола реанимацияда ва ўз ҳаёти учун курашмоқда.\nУнинг ота-онаси вояга этмаган жиноятчилар ўзларига керак бўлган жазодан қутулишлари мумкин ва одамларнинг ҳаёти ва соғлиғига хавф туғдирувчи ноқонуний хатти-ҳаракатларни давом эттиришидан қўрқишади.\nТошкентда 17 ёшли болани калтаклашди ва пичоқ билан кесишди: жабрланувчининг онаси очиқ хат билан халққа мурожаат қилди.\nСардор Комилов ҳозирги кунда реаниматсияда. Шифокорлар боланинг ҳаёти ва соғлиғи учун курашни давом эттирмоқдалар. Сардорнинг ота-онаси ўғлига бундай қилганлар жазодан қутулишидан қўрқишади. Ижтимоий тармоқларда ўспириннинг онаси расмийларга ва жамоатчиликка очиқ хатни жойлаштирди.\nЖабрланувчининг онаси Феруза Турдиеванинг сўзларига кўра, ҳамма нарса 11 август куни содир бўлган.\n«Ерталаб менинг ўғлим ва унинг қиз дўсти “Миллий Боғ” паркда эрталаб югуриш учун бордилар. Йигит Муллаханов Жасур Сардорнинг қизини номақбул сўз билан ҳақорат қилди. Менинг ўғлим, одобли йигит сифатида, айтганлари учун узр сўрашни сўради, аммо қўпол рад жавобини олди. Қизнинг олдида тушунмаслик учун Сардор яқин орада учрашув тайинлади. Ўша куни кечқурун, ўғлим бу йигитни чақириб, учрашув тайинлади. Аммо Жасур учрашувга 10-15 кишилик оломон билан келди. Менинг ўғлим ҳам бир нечта дўстлари билан эди. Аммо, шу билан бирга, у Жасурга агар сен эркак бўлсанг, биз битта муаммони ҳал қиламиз, деди”, – дейди жабрланувчининг онаси.\nБироқ, бундан кейин кутилмаган бир нарса юз берди. Оломон Сардорни қуршаб олди. Жасур тўсатдан зарба берди, кейин иккинчи. Сардор жавоб беришни хоҳлади, лекин тўсатдан орқадан зарба сезди ва ҳўл бўлиб кетди. Улар унинг орқасидан пичоқ билан пичоқлашди.\n«Қўли гипсланган бир йигит қаердан келганлиги номаълум. Кейинчалик билиб олганимиздек, бу Акбар Маъруфов (2003 йилда туғилган) эди. У пичоқ билан урган эди. Биринчи яра ломбер минтақада, иккинчиси киндикда эди. У ўғлимни қасддан кесиб ташлаб, атайлаб пичоқни олиб қелган”, – дейди Феруза Турдиева.\nОломон қонни кўриб тарқаб кетишди. Сардорнинг дўстлари мустақил равишда биринчи ёрдамни кўрсатишди, тез ёрдамни кутмасдан уни таксида касалхонага олиб боришди. Шундай қилиб, 11 август куни соат 21:00 да 17 ёшли Сардор Комилов 16-шаҳар касалхонасига иккита пичоқ билан жароҳати билан етказилди. 4 соатдан кўпроқ вақт давомида жарроҳлар йигитнинг ҳаёти учун курашишди. Шифокорларнинг таъкидлашича, операциядан кейин беморнинг аҳволи оғир: 2 литр қон йуқотиб ва буйракка кирувчи жароҳат олган.\nБугунги кунга келиб, 104-модданинг 1-қисми (қасддан баданга оғир шикаст этказиш) бўйича жиноий иш қўзғатилиб, айбдорни 3 йилдан 5 йилгача озодликдан маҳрум қилиш кўзда тутилган. Милиция икки гумондорни аниқлади: Акбар Маъруфов ва Жасур Муллаханов. Иккаласи ҳам вояга етмаган.\nФарғона вилояти: омбор бошлиғи кўмир ўғирлаган


ВИЛОЯТ ПРОКУРОРИНИНГ АХБОРОТИ ҲАҚИДА\nХалқ депутатлари Навоий вилоят Кенгашининг навбатдаги сессиясида вилоят прокурорининг 2015 йилда прокуратура органлари томонидан қонунийликни мустаҳкамлаш, фуқароларнинг ҳуқуқ ва эркинликларини, жамият ва давлатнинг қонун билан қўриқланадиган манфаатларини ҳимоялаш, жиноятчилик ҳамда ҳуқуқбузарликларнинг олдини олиш ва профилактика қилиш борасида амалга оширилган ишлар ҳақида ҳақидаги ахбороти эшитилди.\nСессияда сенаторлар, депутатлар, тегишли ташкилот, корхона ва муассаса раҳбарлари, туман ва шаҳар прокурорлари ҳамда оммавий ахборот воситалари вакиллари иштирок этди.\nТаъкидланганидек, ўтган йилда вилоят прокуратура органлари томонидан қонунчиликнинг барча соҳаларида прокурор назоратини таъминлаш борасида муайян ишлар амалга оширилган.\nЖумладан, ўтказилган назорат тадбирлари натижасида 9000 дан зиёд прокурор назорати ҳужжатлари қўлланилган, судларга 148,5 млрд. сўмлик зарарни ундириш ҳақида 6200 дан ортиқ аризалар киритилган, қонунлар мазмун-моҳиятини тарғиб қилиш борасида 6500 дан зиёд тадбирлар ўтказилган.\nМуҳокама натижасига кўра Кенгаш қарори қабул қилинди.\n210100, Навоий шаҳар, С.Айний


АҚШ долларининг реал курси 7500 сўмлик, расмий курси эса 3500 сўмлик довондан ошди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:34 - АҚШ долларининг реал курси 7500 сўмлик, расмий курси эса 3500 сўмлик довондан ошди\n13 март куни ЎЗбекистон қора бозорларда 1 АҚШ долларининг нархи янги рекорд кўрсаткич - 7500 сўмдан ошди. АҚШ долларининг Марказий Банк томонидан белгиланадиган курси ҳам 3500 сўмлик довонни ошиб ўтди. Мамлакатда 10 000 сўмлик банкнот муомалага киритилиши ортидан сўмнинг қадрсизланиши кескин ортди.\nСаррофлар қора бозорда АҚШ долларининг курси яна-да ортиши ва яқин бир ойда 8000 сўмлик поғонани босиб ўтишини таъкидлашмоқда. Ҳукуматга қарашли муассасалар экспертлари эса ҳукмат яқин йилларда қора бозор ва расмий курсни тенглаштиришни кўзлаётгани, шунинг учун ҳам расмий курс қийматини сезиларли ошираётганини айтмоқда.


Давра суҳбати: суд-ҳуқуқ тизими ва жамоатчилик | Ўзбекистон "Адолат" социал-демократик партияси\nДавра суҳбати: суд-ҳуқуқ тизими ва жамоатчилик\n2 Июль, 19:07 • Андижон вилояти, Давра суҳбати, Янгиликлар • 185 марта кўрилди • Комментариев к записи Давра суҳбати: суд-ҳуқуқ тизими ва жамоатчилик нет\nМамлакатимизда ҳуқуқий–демократик жамият барпо этиш ва фуқаролик жамияти барпо этиш, суд-ҳуқуқ тизимини ислоҳ қилиш, мазкур жараёнда жамоатчиликнинг иштирокини кучайтиришга алоҳида эътибор қаратилмоқда. Бу борада фуқароларнинг ҳуқуқий саводхонлигини ошириш алоҳида аҳамият касб этади. Ўзбекистон “Адолат” СДП Андижон вилоят кенгашида Жиноят ишлари бўйича вилоят суди билан ҳамкорликда “Суд-ҳуқуқ тизимини янги босқичга кўтаришда жамоатчиликнинг ўрни ва роли” мавзусида ўтказилган давроа суҳбати айни шу мавзуга бағишланди. Унда партия фаоллари билан бирга маҳаллий кенгаш депутаталари, Ўзбекистон судялар ассоциацияси ҳудудий бўлими масъул ходимлари ва судълар иштирок этди.\nЖамиятда қонун устуворлигини таъминлаш “адолатчилар”нинг сайловолди дастурида белгиланган асосий вазифалардан бири. Шундан келиб чиқиб, қонунчилигимизга киритилаётган ўзгартишларни кенг жамоатчиликка етказиш ва фуқароларнинг ҳуқуқий маданиятини юксалтириш уларнинг фаолиятида кенг ўрин эгаллайди. Давра суҳбатида таъкидланганидек, суд идораларининг жамоат ташкилотлари, хусусан, сиёсий партиялар билан ҳамкорлигини кучайтириш мақсадга мувофиқдир. Бу айни вақтда судлов жараёнида адолат принципларига амал қилиниши, жамоатчиликнинг иштироки ва ролини янада оширишга хизмат қилади.\n— Чиндан ҳам суд-ҳуқуқ тизимини янги босқичга кўтаришда жамоатчиликнинг иштироки мухим аҳамият касб этади, -дейди жиноят ишлари бўйича Андижон вилоят суди раиси Шавкатбек Шадманов ,- Бугунги тадбир айни шу мақсадга қаратилгани билан эътиборли. Ҳуқуқий тарғибот йўлида биргаликда ишлашни режалаштириб олдик. Партия электорати билан чекланмай жамоатчилик орасига кириб бориб, қонунчилигимиз ва фуқароларнинг ҳуқуқлари юзасидан тушунтириш ишларини олиб борамиз. Бу айни вақтда “адолатчилар”нинг жамиятдаги ўрнини янада оширади.\nИштирокчилар мавзу юзасидан маърузаларни тингладилар. Уларни қизиқтирган саволларга мутахассислар томонидан жавоб берилди.\nДавра суҳбати: суд-ҳуқуқ тизими ва жамоатчилик was last modified: Июль 2nd, 2018 by matbuot\n« Фоторепортаж: Партия ташаббуси билан МТМда шахмат-шашка майдончалари ташкил этилмоқда Амалий ишлар амалий натижаларга кенг йўл очди »